sagorsarker/bangla-wikipedia huggingface dataset:
তাশিরোজিমা

তাশিরোজিমা (田代島) জাপানের মিয়াগির আইসিনোমাকিতে অবস্থিত একটি ছোট দ্বীপ। এটি আজিশিমার পশ্চিমে প্রশান্ত মহাসাগরের ওশিকা উপদ্বীপে অবস্থিত। দ্বীপটি প্রায় জনশূন্য কারণ এর জনসংখ্যা ১০০ জন এর মত। ১৯৫০-এর দশকের এক হিসেবমতে দ্বীপের জনসংখ্যা ছিল মাত্র ১০০০ জন। তাশিরোজিমা দ্বীপে বিড়ালের আধিক্যের কারণে এটি বিড়ালের দ্বীপ হিসেবেই বেশি পরিচিত। বিড়ালকে খায়ানো হলে তাদের ধন সম্পদ বৃদ্ধি পাবে, স্থানীয়রা এধরনের এক বিশ্বাস থেকেই বিড়াল পোষে থাকে। বর্তমানে এই দ্বীপে মানুষের চেয়ে বিড়ালের সংখ্যাই বেশি। জাপানের "সানকি" সংবাদ মাধ্যমের ২০০৯-এর এক নিবন্ধ অনুসারে দ্বীপের বাসিন্দাদের কোন পোষা কুকুর নেই এবং দ্বীপে কুকুরের প্রবেশ নিষিদ্ধ।
তাশিরোজিমা দ্বীপটি দুটি গ্রামে বিভক্ত: "ওডুমারি" ও "নিটুডা"। এ দ্বীপের পাশের দ্বীপ ছিল "আজিসিমা", যখন আজিসিমা ওশিকা দ্বীপের সাথে সম্পৃক্ত ছিল। কিন্তু ২০০৫ সালের ১লা এপ্রিল ওশিকাকে "আইশিনোমাকি" দ্বীপের সাথে একত্রিত করা হয়, সুতরাং বর্তমানে দুটি দ্বীপই আইশিনোমাকির অধীন। দ্বীপের ৮৩% লোক বয়স্ক। গ্রাগুলোকে টার্মিনাল ভিলেজ (限界集落 গেনকাই সুরাকো) বলে আখ্যায়িত করা হয় যার অর্থ হল, দ্বীপের ৫০% লোকের বয়স ৬৫ বা তার বেশি। দ্বীপের অধিকাংশ লোকজন মৎস শিকার বা গাইড হিসেবে জীবিকা নির্বাহ করে। তাশিরোজিমা মঙ্গা দ্বীপ নামেও পরিচিত।
তাশিরোজিমা দ্বীপের তাশিরো এলিমেন্টারি বিদ্যালয় ১৯৮৯ সালে বন্ধ হয়ে যায় এবং পরবর্তীতে এটি এডুকেশনাল সেন্টার হিসেবে পরিচিত হয়ে উঠে। ২০০৮ সালে এডুকেসন সেন্টারটিও বন্ধ হয়ে যায়। ২০০০ সালে পর্যটকদের সুবিধার্থে দ্বীপে একটি ভবন তৈরি করা হয়। ২০০৭ সালে দ্বীপে একটি ৬কি.মি. ও ১০ কি.মি. ম্যারাথন এর আয়োজন করা হয়েছিল। ২০১১ সালে তাশিরোজিমাতে তুহোকো সুনামি আঘাত হনে এবং সুনামির আঘাতে বাসিন্দাদের মারাত্মক ক্ষতি হয়।
২০০৪ সালে "সেন্দাই" থেকে একটি জুটি দ্বীপে স্থানান্তরিত হয়ে পর্যটকদের জন্য একটি মোটেল তৈরি করেন যার নাম "হামায়া"। ২০০৬ সালে তারা দ্বীপ ও এর বাসিন্দাদের তথ্য নিয়ে ব্লগ লেখা শুরু করেন। ২০০৬ সালের ২০শে মে দ্বীপের বিশাল বিড়াল জনসংখ্যার রক্ষণাবেক্ষন নিয়ে "তেরেবি" আশাই নামে এক পরিচালক "জিনসি নো রাকুইন" নামে একটি প্রামান্যচিত্র নির্মাণ করেন। "ফজি তেরেবি" তোশিরোজিমার বিড়াল নিয়ে "নায়ানকো দ্য মুভি" (にゃんこ THE MOVIE) নামে একটি চলচ্চিত্র নির্মাণ করেন। এই চলচ্চিত্রটিতে দ্বীপের "ড্রুপি ইয়ার্ড জ্যাক" নামের একটি বিড়ালের চরিত্র চিত্রণ করা হয় ও চলচ্চিত্রটির কয়েকটি সিকুয়্যালও বের হয়। প্রত্যেক সিকুয়্যালে জ্যাকের সাম্প্রতিক অবস্থা দেখানো হয়। সর্বশেষে এই সিরিজের চলচ্চিত্র "নায়ানকো দ্য মুভি ৪" মুক্তি পায় ২০১০ সালে। চলচ্চিত্রটি মুক্তি পাওয়ার পর অনেক বিড়ালপ্রেমী দ্বীপটিতে ভ্রমণ করেন এবং বর্তমানে কর্তৃপক্ষ পর্যটকদের জ্যাকের সাথে প্যাকেজ ট্যুারেরও ব্যবস্থা করেছেন।
অ্য জেনারেল হিস্টোরি অফ দ্য পাইরেটস

অ্য জেনারেল হিস্টোরি অফ দ্য রবারিস এন্ড মার্ডার্‌স অফ দ্য মোস্ট নটরিয়াস পাইরেটস বা অ্য জেনারেল হিস্টোরি অফ দ্য পাইরেটস, ১৭২৪ সালের একটি বই যা ব্রিটেনে প্রকাশিত হয়। সমকালীন জলদস্যুদের জীবনী নিয়ে বইটি লেখা হয়েছে। বইটি জলদস্যুতা সম্পর্কিত ধারণার জন্য ও বিখ্যাত জলদস্যুদের জীবন সম্পর্কে তথ্যের প্রধান উৎস হিসেবে ধরা হয়। বইয়ের লেখকের নাম ক্যাপ্টেন চার্লস জনসন, তবে এই নামটিকে লেখকের "ছদ্মনাম" হিসেবে মনে করা হয়।
বইটির লেখকের সম্পর্কে এখনো কোন পরিষ্কার ধারণা পাওয়া যায়নি অবশ্য ইতিহাসবিদেরা লেখকের পরিচয় আবিষ্কারের জন্য অনেক চেষ্টা করেছেন। অনেক গবেষক মনে করেন, জেনারেল হিস্টোরি বইটির লেখক খুব সম্ভবত "ডেনিয়াল ডেফু" বা প্রকাশক "নাথানিয়াল মিস্ট" (অথবা তার অধীনে কাজ করা কেউ)।
দ্য রিপাবলিক অফ পাইরেটস বইয়ে কলিন উডার্ড মন্তব্য করেন:
সেসময় চার্লস জনসন নামে একজন সফল নাট্যনির্মাতা ছিলেন যিনি জলদস্যুদের জীবনী নিয়ে অনেক নাটক নির্মাণ করেছেন। তিনি জলদস্যু ক্যাপ্টেন এভরিকে নিয়ে একটি নাটক নির্মাণ করেন যার শিরোনাম ছিল "দ্য সাকসেলফুল পাইরেট"। ১৭১৩ সালে ড্রাউরি লেনে নাটকটি প্রথম মন্থস্থ হয়েছিল। এই জলদস্যু নিয়ে অ্য জেনারেল হিস্টোরি অফ দ্য পাইরেট গ্রন্থের শুরুতে লেখকের নাম সম্ভবত নাট্যনির্মাতার নামের সাথে মিল রেখে ব্যাঙ্গাত্মকভাবে "ক্যাপ্টেন" ব্যবহার করা হয়েছে।
অ্য জেনারেল হিস্টোরি অফ দ্য পাইরেটস গ্রন্থে জলদস্যুতা নিয়ে নানা রকম বিষয়বস্তু রয়েছে যা পরবর্তীতে জলদস্যু সাহিত্যে ব্যাপকভাবে ব্যবহার করা হয়েছে। সাধারণ বিষয়গুলোর মধ্যে হারানো পা বা চোখওয়ালা জলদস্যু, জলদস্যু গুপ্তধনের কিংবদন্তি ও জলদস্যু পতাকা জলি রজার। লেখক নির্দিষ্টভাবে বইয়ে দুজন জলদস্যুর জলি রজার পতাকার নাম উল্লেখ করেছেন তারা হলেন, ওয়েলস জলদস্যু বার্থোলুমিউ রবার্টস জুন, ১৭২১ এবং ইংরেজ জলদস্যু ফ্রান্সিস স্প্রিগস ডিসেম্বর, ১৭২৩।
জেনারেল হিস্টোরি বইটির দুটি ভলিয়ম প্রকাশিত হয়েছিল। প্রথম ভলিয়মে ১৮-শতকের জলদস্যুদের নিয়ে ও দ্বিতীয় ভলিয়মে কয়েক দশক পূর্বের তাদের পূর্বসূরীদের অভিযান সম্পর্কে আলোচনা করা হয়েছে। প্রথম ভলিয়মে জনসন সমসাময়িক উৎসের খুব কাছাকাছি থেকে লিখতে চেষ্টা করেছেন যদিও কোন কোন জায়গায় তিনি অলংকরণ করেছেন। তিনি দ্বিতীয় ভলিয়মে সত্যকে প্রতিষ্ঠার জন্য লেখাকে আরো বিস্তৃত করেন এবং তিনজন খুব সম্ভব কাল্পনিক চরিত্রের জীবনী যুক্ত করেন। বইটি ইতিহাসবিদদের জলদস্যু সম্পর্কিত গবেষণার প্রধান উৎস হিসেবে জনপ্রিয় হয়ে উঠে। কিছু কিছু কাল্পনীক তথ্য নিয়ে বিতর্ক থাকলেও জনসনের বইয়ের অধিকাংশ তথ্য সত্য বলে প্রতিষ্ঠা পেয়েছে এবং জলদস্যুতার মূল উৎস হিসেবে প্রতিষ্ঠিত হয়েছে।
জেনরালে হিস্টোরি বইয়ের প্রথম ভলিয়মে রয়েছে, হেনরি এভরি, ব্ল্যাকবিয়ার্ড, স্টিডি বোনেট, ক্যালিকো জ্যাক, রেকহাম, ইজরাইল হেন্ডস, এডওয়ার্ড ইংল্যান্ড, চার্লস ভেন, মেরি রিড, অ্যানি বনি, হাউএল ডেভিস, বার্থোলুমিউ রবার্টস, থমাস অ্যানসটিস, রিচার্ড ওর্লে, জর্জ লুথার, এডওয়ার্ড লু, জন ইভানস, জেমস মার্টেল, ফ্রান্সিস স্প্রিগস, জন গৌ এবং রোচি ব্রাজিলিয়ানো-এর বর্ণনা। দ্বিতীয় ভলিয়মে রয়েছে, থমাস টিউ, উইলিয়াম কিড, জন বোয়্যান, জন হলসে, থমাস হাউয়ার্ড, স্যামুয়েল বার্গিস, নাথানিয়াল নর্থ, ক্রিস্টোফার কনডেন্ট, স্যামুয়েল বেল্লামি এবং উইলিয়াম ফ্লাই-এর বর্ণনা। এছাড়াও সম্ভবত কাল্পনিক চরিত্র ক্যাপ্টেন জেমস মিসন, লিউইস ও কর্ণেলিয়াসের বর্ণনা উল্লেখ রয়েছে।
হেনরি স্ট্রাংওয়েজ

হেনরি স্ট্রাংওয়েজ (মৃত্যু ১৫৬২, কখনো কখনো স্ট্রাংওইস নামেও ডাকা হত।) ছিলেন একজন ইংরেজ জলদস্যু যিনি "জেন্টলম্যান পাইরেট" নামে পরিচিত ছিলেন। তিনি তার জলদস্যুতার জীবনে শুধু স্প্যানীয় ও অন্যান্য জাহাজ আক্রমণ করতেন। তিনি ১৫৫২ সাল থেকে ১৫৬২ সাল পর্যন্ত ৮ বছর সক্রিয় ছিলেন। তিনি তার জীবনে কয়েকবার কারাভোগ করেন কিন্তু সরকারের উচ্চ পর্যায়ে বন্ধু থাকার সৌজন্যে ক্ষমা পেয়ে যান। তার ছবিটি আকেঁন "গার্লেস ফ্লিকি" নামে একজন কয়েদি যা বর্তমানে লন্ডনের "জাতীয় পোর্ট্রেইট গ্যালরিতে" রাখা আছে।
স্ট্রাংওয়েজ ডোরসেটের একটি প্রভাবশালী পরিবারে জন্মগ্রহণ করেন। তাকে "জেন্টলম্যান পাইরেট" নামে ডাকা হত। স্ট্রাংওয়েজ ১৫৫২-৫৩ সালে তার জলদস্যু জীবন শুরু করেন, সেসময় তিনি আইরিশ সাগরে লুটতরাজ করতেন। তিনি সেসময় সফল জলদস্যু "কর্নিশ কিলিগ্রইসের" দলে যোগ দেন, যারা লুট করা মালামাল জমা রাখার জন্য পোর্টল্যান্ড দুর্গ ব্যবহার করতেন। ১৫৫৫ সালে টাওয়ার অফ লন্ডনে তিনি বিচারের সম্মুখীন হয়েছিলেন কিন্তু সেখানে তার কোন বিচার করা হয়নি। মনে করা হয়, সেখানে কোন উচ্চপদস্থ লোক তার বন্ধু হওয়ায় তার কিছুই হয়নি। ১৫৫৯ সালে তিনি তার ৮ জন লোকসহ ধরা পরার পর তাকে মৃত্যুদণ্ড দেওয়া হয়। কিন্তু মৃত্যুদণ্ড কার্যকরের ঠিক কিছুক্ষণ পূর্বে তিনি যে কোনভাবে মৃত্যুদণ্ড এড়াতে সক্ষম হন।
একই বছর ১৫৫৯ সালে সমসাময়িক নথি থেকে পাওয়া যায়, তিনি স্পেনের রাজার কাছ থেকে একটি দ্বীপ চুরি করতে চেয়েছিলেন। কিন্তু কোন কারণে তিনি স্পেনের দ্বীপ আক্রমণ না করে স্পেনের জাহাজ আক্রমণ করেন। এই তথ্যটি জানা গিয়েছিল কারণ তখনকার স্পেনের রাজা ঔ জাহাজ আক্রমণের ব্যাপারে একটি স্টেটমেন্ট দিয়েছিলেন যাতে স্ট্রাংওয়েজের নাম উল্লেখ ছিল। ১৫৬০ সালের ডিসেম্বরে সম্ভবত স্পেনের জাহাজ আক্রমণের কারণে তাকে পুনরায় কারাগারে নেওয়া হয় কিন্তু এসময়ও কারাভোগের হাত থেকে রক্ষা পন। তখন তিনি জলদস্যুতা ছেড়ে ভাল হয়ে যাবেন এই মর্মে ওয়াদা করেন। আবার মনে করা হয় তিনি যেহেতু শুধু স্পেনীয় জাহাজ আক্রমণ করতেন সুতরাং খুব সম্ভবত তার জলদস্যুতার পেছনে রাজনৈতিক উদ্দেশ্য ছিল।
পরবর্তীতে প্রথম এলিজাবেথ দ্বারা তিনি পুনরায় ক্ষমা পান এবং একজন মুক্ত ব্যক্তি হিসেবে ১৫৬২ সালে মৃত্যুবরণ করেন। তার মৃত্যুর পর সেসময় কারাভোগ করা আরো অনেক জলদস্যুকে রাজকীয় ক্ষামা ঘোষণা করা হয়। অনেক ইতিহাসবিদ মনে করেন তিনি, জলদস্যু ছিলেন না, প্রাইভেটিয়ার ছিলেন।
সারাহ হ্যান্ড্রিকসন

সারাহ হ্যান্ড্রিকসন মার্কিন স্কি জাম্পার। ২০১৩ সালে আন্তর্জাতিক স্কি ফেডারেশনের (এফআইএস) ওয়ার্ল্ড স্কি চ্যাম্পিয়নশিপ প্রতিযোগিতায় নারীদের একক স্কি জাম্পিংয়ে চ্যাম্পিয়ন হয়েছেন সারাহ।
১৯৯৪ সালে সল্ট লেক সিটিতে জন্ম সারাহার। পার্ক সিটি উচ্চবিদ্যালয় থেকে পড়াশোনা শেষে দ্য উইন্টার স্পোর্টস স্কুল ইন পার্ক সিটিতে ভর্তি হন এবং সেই সাথে চলতে থাকে স্কি ডাইভিং প্রশিক্ষণ।
বর্তমানে পার্ক সিটি নরডিক স্কি ক্লাবের সদস্য সারাহ ২০১১-১২ এফআইএস স্কি জাম্পিং ওয়ার্ল্ড কাপ প্রতিযোগিতায় এককভাবে ছয়টি বিভাগে জয়ী হয়েছেন। এ ছাড়া ২০১২-১৩ সালের একই প্রতিযোগিতায় এখন পর্যন্ত চারটি বিভাগে জয়ী হয়েছেন সারাহ।
শেরিং তোবগে

শেরিং তবগে (; জন্ম: ১৯ সেপ্টেম্বর, ১৯৬৫) হা জেলায় জন্মগ্রহণকারী ভুটানের বিশিষ্ট রাজনীতিবিদ। ৩০ জুলাই ২০১৩ তারিখ থেকে তিনি ভুটানের বর্তমান প্রধানমন্ত্রীর দায়িত্ব পালন করছেন। এছাড়াও তিনি পিপল’স ডেমোক্র্যাটিক পার্টির দলনেতার ভূমিকা পালন করছেন। তিনি এ দলের প্রতিষ্ঠাকালীন সদস্য ছিলেন। দলটি ভুটানের প্রথম নিবন্ধিত রাজনৈতিক দল হিসেবে পরিচিত।
১৯৯০ সালে পিটসবার্গ বিশ্ববিদ্যালয়ের সোয়ানসন স্কুল অফ ইঞ্জিনিয়ারিং থেকে মেকানিক্যাল ইঞ্জিনিয়ারিংয়ে স্নাতক ডিগ্রী পাশ করেন। এরপর ২০০৪ সালে হার্ভার্ড বিশ্ববিদ্যালয় থেকে জনপ্রশাসনে স্নাতকোত্তর ডিগ্রী অর্জন করেন। রাজনীতিতে প্রবেশের পূর্বে তিনি সরকারী চাকুরে ছিলেন। ১৯৯১ সালে শিক্ষা বিভাগের অধীনে কারিগরী ও শিক্ষায় কর্মজীবন শুরু করেন। ১৯৯৮ সালে প্রতিষ্ঠিত জাতীয় কারিগরী প্রশিক্ষণ কর্তৃপক্ষের প্রধান ছিলেন তিনি। এছাড়াও, ২০০৩ থেকে ২০০৭ সাল পর্যন্ত শ্রম ও মানব সম্পদ মন্ত্রণালয়ের অধীনে জাতীয় কারিগরী প্রশিক্ষণ কর্তৃপক্ষের পরিচালক ছিলেন তিনি।
টমাহক (ক্ষেপণাস্ত্র)

টমাহক () সবধরনের আবহাওয়ায় ব্যবহার উপযোগী দূরপাল্লার সাবসনিক গতিসম্পন্ন একটি ক্ষেপণাস্ত্র বা মিসাইল। মার্কিন যুক্তরাষ্ট্রের জেনারেল ডাইন্যামিক্স কর্পোরেশন ১৯৭০ সালে এটি প্রথম নির্মাণ করে। এটির নকশা করা হয়েছিল স্বল্প উচ্চতায় ব্যবহার উপযোগী মাঝারি থেকে দূরপাল্লার ক্ষেপণাস্ত্র হিসেবে যা ভূমি থেকে উৎক্ষেপণযোগ্য। পরবর্তীতে এটিতে বেশ কয়েকবার উন্নততর করা হয়েছে। বর্তমানে এটি নির্মাণ করে রেথেয়ন কোম্পানি। কিছু কিছু টমাহক ক্ষেপণাস্ত্র ম্যাকডোনেল ডগলাসও নির্মাণ করে।
২০১১ সালের হিসেব অনুযায়ী একটি টমাহক ক্রুজ মিসাইল তৈরীতে ব্যয় হয় $১,৪১০,০০০ মার্কিন ডলার।
প্রান্তিক উপযোগ

অর্থশাস্ত্রে কোনো পণ্য বা সেবার প্রান্তিক উপযোগ () বলতে কোনো নির্দিষ্ট সময়ে ঐ দ্রব্য বা সেবার অতিরিক্ত এক একক ভোগের দরুন মোট উপযোগের যে বৃদ্ধি হয় তা বোঝানো হয়ে থাকে। প্রান্তিক উপযোগ বিধি অনুসারে, কোন পণ্য বা সেবা সেই পরিমাণ ভোগ করাই মানুষের পক্ষে যৌক্তিক যখন প্রান্তিক উপযোগের মান প্রান্তিক ব্যয়ের সমান হয়।
ফিলিপ উইক্সটিডের মতে, প্রান্তীয় বিবেচনা হল এমন বিবেচনাসমূহ যা আমাদের ব্যয়, মূলধন উপযোগ ইত্যাদির অতি ক্ষুদ্র বৃদ্ধি বা হ্রাস সম্পর্কিত আলোচনা। উপযোগ হল কোন দ্রব্য বা সেবার অভাব পূরণের ক্ষমতা।
কোন ব্যক্তি যদি একটি কমলা কিনে তা থেকে ৫ টাকার সমান উপযোগ লাভ করে এবং দ্বিতীয় কমলা কিনে তা থেকে ৮ টাকার সমান উপযোগ লাভ করে তাহলে প্রান্তিক উপযোগ হবে ৮-৫=৩ টাকার সমান উপযোগ।
প্রান্তিক উপযোগ এর প্রকারভেদ
১। ধ্বনাত্বক প্রান্তিক উপযোগ : যখন কোনো একটি দ্রব্য ভোগের মাধ্যমে মোট উপযোগ বৃদ্ধি পায়, তখন প্রান্তিক উপযোগ ধ্বনাত্বক হয়।
২। শূন্য প্রান্তিক উপযোগ :যখন কোনো একটি দ্রব্যের অতিরিক্ত একক ভোগের মাধ্যমে যদি মোট উপযোগ এর কোনো পরিবর্তন না ঘটে বা স্থির থাকে, তখন প্রান্তিক উপযোগ হবে শূন্য।
৩।ঋণাত্মক প্রান্তিক উপযোগ : যখন ভোক্তা কোনো দ্রব্য ভোগের মাধ্যমে সর্বোচ্চ উপযোগ বা সন্তুষ্টি লাভের পরও অধিক একক উক্ত দ্রব্য ক্রমাগত ভোগ করতে থাকে তখন প্রান্তিক উপযোগ ঋণাত্মক হয়।
 [ Mu=Tu/Q]
অর্থনৈতিক উদ্বৃত্ত

মৌলিক অর্থনীতিতে অর্থনৈতিক উদ্বৃত্ত () (মোট সুবিধা বা মার্শালীয় উদ্বৃত্ত নামেও পরিচিত) বলতে দুটি পৃথক
রাশি বোঝানো হয়।
ক্রেতা কোন দ্রব্য বা সেবার জন্য যে মূল্য দিতে প্রস্তুত থাকে, সেই একই মুল্যে যদি ক্রেতা তার প্রয়োজনের অতিরিক্ত সেবা বা দ্রব্য ক্রয় করতে সক্ষম হয় তাহলে ঐ অতিরিক্ত সেবা বা দ্রব্যের মূল্যকে ভোক্তার উদ্বৃত্ত বলা হয়।
অপরদিকে, উৎপাদক কোন নির্দিষ্ট পরিমাণ দ্রব্য বা সেবা বাজারে যে মূল্যে বিক্রি করতে প্রস্তুত থাকে, ঐ পরিমাণ দ্রব্য বা সেবা নির্ধারিত দামের চেয়ে বেশি মূল্যে বিক্রি করে উৎপাদক যে অতিরিক্ত লাভ পায় তাকে উৎপাদকের উদ্বৃত্ত বলা হয়।
ডেভিড কুরেশ

ডেভিড কুরেশ (জন্ম "ভ্যারনি ওয়েন হাউএল"; আগস্ট ১৭, ১৯৫৯ – এপ্রিল ১৯, ১৯৯৩) ছিলেন "ব্রাঞ্চ ডেভিডিয়ানস" নামে ধর্মীয় গোষ্ঠীর একজন আমেরিকান নেতা। তিনি নিজেকে ঐ ধর্মীয় গোষ্ঠীর সর্বশেষ নবী বলে বিশ্বাস করতেন। হাউএল ১৫ই মে, ১৯৯০ সালে বৈধভাবে নিজের নাম পরিবর্তন করে ডেভিড কুরেশ নামধারন করেন। কুরেশ নামটি এসেছে ফরাসি "সাইরাস দ্য গ্রেট" (کوروش, কুরুশ) থেকে। ১৯৯৩ সালে এফবিআই ও তামাক নিয়ন্ত্রণ অধিদপ্তর ওয়াকো, টেক্সাসে ডেভিডিয়ানস রেঞ্চে এক অভিযান পরিচালনা করে। অভিযানের সময় রেঞ্চটি আগুনে পুড়ে যায়। আগুন নেভার পর এফবিআই কুরেশসহ ৫৪ জন প্রাপ্তবয়স্ক ও ২৮ জন শিশুর মৃতদেহ উদ্ধার করে।
কুরেশ ১৭ই আগস্ট, ১৯৫৯ সালে টেক্সাসের হাস্টনে বোনি স্যু ক্লার্ক নামে ১৫ বছরের এক নারীর গর্ভে জন্মগ্রহণ করেন। তার পিতার নাম ববি হাউএল, তিনি ২০ বছর বয়স্ক ছিলেন। কুরেশের জন্মের পূর্বে তার বাবা অন্য একটি কিশোরী মেয়ের সাথে পরিচয় হওয়ার পর তার মা বোনি স্যুকে রেখে চলে যান। কুরেশের কখনোই তার পিতার সাথে সাক্ষাত হয়নি এবং তার মা মাদক নিতে শুরু করেন। ১৯৬৩ সালে তার মা তার এক প্রেমিকের সাথে চলে যান এবং তখন কুরেশের বয়স ছিল ৪ বছর। এরপর কুরেশ তার মায়ের দিকের এক দাদীর কাছে বেড়ে উঠেন। তার যখন ৭ বছর বয়স তখন তার মা রয় হাডম্যান নামের একজনকে বিয়ে করেন ও তার কাছে ফিরে আসেন। হাডম্যান ও ক্লার্ক-এর রজার নামের ১৯৬৬ সালে একটি সন্তানের জন্ম হয়। কুরেশ তার মৈশব সম্পর্কে বলেন, তিনি সবসময় একা থাকতেন এবং ৮ বছর বয়সে তার চেয়ে বয়সে বড় ছেলেদের একটি গ্যাং-এর হাতি ধর্ষিত হন। লেখাপড়ায় খব বেশি দক্ষ ছিলেন না বলে তাকে বিশেষ শিক্ষা ক্লাসে ভর্তি করে দেওয়া হয় ও তার বন্ধুরা তাকে মিস্টার রিটার্ডো বলে ডাকতে। জুনিয়র ইয়ারে তিনি গার্লেন্ড উচ্চ বিদ্যালয় ত্যাগ করেন।
২২ বছর বয়সে কুরেশ, ১৫ বছরের এক মেয়ের সাথে সম্পর্কে জড়িয়ে পড়েন ও পরবর্তীকালে মেয়েটি গর্ভবতী হয়েছিল। এরপর কুরেশ ধর্মীয় ধারায় বিশ্বাসী হয়ে তার ""সেভেন্থ ডে অ্যাডভেনটিস্ট হির্জয়"" যোগদান করেন। সেখানে তিনি গির্জার যাজকের মেয়ের প্রেমে পরেন এবং একদিন দীক্ষা গ্রহণের সময় চুক্ষু খুলে বাইবেলের আছিয়া ৩৪ প্যারাটি দেখতে পান। এটিকে ঈশ্বরের আশির্বাত হিসেবে গ্রহণ করে তিনি যাজককে তার সাথে তার মেয়েকে বিয়ে দিতে বলেন এবং আরো বলেন ঈশ্বর চান যাজকের মেয়ে যেন তার স্ত্রী হন। যাজক তাকে গির্জ থেকে বের হয়ে যেতে বলেন। এরপরও তিনি বারবার যাজককে বিরক্ত করতে থাকলে যাজক তাকে গির্জার মিশন থেকে বহিষ্কার করেন।
চার্লস গিবস

চার্লস গিবস (নভেম্বর ৫, ১৭৯৮ – এপ্রিল ২৫, ১৮৩১) ছিলেন ১৯-শতকের প্রথমদিকের ক্যারিবীয় অঞ্চলে সক্রিয় সর্বশেষ জলদস্যুদের মধ্যে একজন এবং যুক্তরাষ্ট্রে জলদস্যুতার অভিযোগে মৃত্যুদন্ডে দণ্ডিত জলদস্যুদের মধ্যে শেষ জলদস্যু। তার আসল নাম জেমস ডি. জেফার্স।
সেসময় সক্রিয় অন্যান্য জলদস্যুদেরমত তিনিও ছিলেন নির্মম ও নৃশংস। তার মৃত্যুদন্ডের কিছু পূর্বে তিনি ৪০০ জনকে হত্যার কথা স্বীকার করেন। কারাভোগের সময় তার স্বীকারোক্তিমূলক জবানবন্দি ও বিচারের বিস্তারিত ঘটনা তার মৃত্যুর পর প্রকাশ করা হয়েছিল এবং এটি ১৯ শতকের মাঝামাঝি সময় পর্যন্ত আলোচনার প্রধান বিষয়বস্তু ছিল। যাইহোক, বিষয়টি চাঞ্চল্যকর হওয়ায় জেফার্সের স্বীকারোক্তিমূলক জবানবন্দি নিয়ে ইতিহাসবিদদের অনেক প্রশ্ন রয়েছে।
গিবস ৫ই নভেম্বর, ১৭৯৮ সালে রোড দ্বীপের নিউপোর্টে জন্মগ্রহণ করেন। তার পিতা ছিলেন নিউপোর্ট সাগরের একজন ক্যাপ্টেন যিনি আমেরিকার বিপ্লবী যুদ্ধের সময় প্রাইভেটিয়ার হিসেবে কাজ করতেন। গিবস একসময় দাবি করেছিলেন, তিনি ১৮১২ সালের যুদ্ধের সময় ইউনাইটেড স্টেস নেভির একজন সদস্য ছিলেন এবং ১৮১৩ সালে বোস্টন হার্বারে ধরা পরার পূর্ব পর্যন্ত জেমস লোয়ারেন্স-এর অধীন ইউএসএস হর্নেট ও ইউএসএস চেসাপিক নামক দুটি জাহাজে কর্মরত ছিলেন। পরবর্তী তদন্তে অবশ্য এই দাবির কোন সত্যতা প্রমাণিত হয়নি। ফাঁসির পূর্বমুহূর্তে গিবস বলেছিলেন, ১৮১৬ সালে ১৭ বছর বয়সে তিনি নিউপোর্টের ব্রুটাসে প্রথম সমুদ্রে গিয়েছিলেন।
২১শে আক্টেবর, ১৮২১ সালে গিবস কিউবার এন্টিনিউতে লেফটেনান্ট কমান্ডার লাউরেন্স কার্নির অধীনে ইউএসএস এন্টারপ্রাইজ নামে একটি বণিক জাহাজ আক্রমণ করেছিলেন। তাদের বহরে মোট চারটি জাহাজ ছিল। এসময় একটি সংক্ষিপ্ত যুদ্ধে গিবসের বহর ধ্বংস হয়ে যায় এবং তিনি তার লোকজনের সাথে জঙ্গলে পালিয়ে যেতে বাধ্য হন।
পলায়ন করার পর তার জীবন সম্পর্কে খুব কম জানা যায়। গিবস দাবি করেছিলেন তিনি ১৮২৫ সাল পর্যন্ত যুক্তরাষ্ট্রে অবস্থান করেছেন এবং পরবর্তীতে কিসপ্লেনটাইন যুদ্ধের সময় নিয়মিত নৌবাহিনীর অফিসার ও প্রাইভেটিয়ার কমান্ডার হিসেবে আর্জেন্টিনায় কর্মরত ছিলেন। এরপর তিনি উত্তর আফ্রিকা চলে যান ও পুনরায় নাবিক হিসেবে কাজ শুরু করেন। এসময় তিনি ও তার সাথের আরো কয়েকজন মিলে ২৩শে নভেম্বর, ১৮৩০ সালে একটি জাহাজে বিদ্রোহ করে ক্যাপ্টেন ও ফার্স্ট ম্যাটকে হত্যা করেন ও জাহাজের রূপার চালান দখল করার চেষ্টা করেন।
বিদ্রোহীরা পরবর্তীতে বিশ্রামের জন্য লং দ্বীপে দিকে চলে আসেন। পথিমধ্যে তাদের কিছু লোক উত্তাল সমুদ্রে পতিত হয়ে মৃত্যুবরণ করে। লং দ্বীপে আসার কিছুদিন পর গিবসসহ মোট চারজন গ্রেফতার হন ও তাদের নিউ ইয়র্ক সিটিতে নিয়ে যাওয়া হয়। (কেউ কেউ ভুলভাবে দাবি করে, তাদের নিউ ওরলেন্সে নিয়ে যাওয়া হয়েছিল।) প্রথমে তাদের ব্রাইডওয়েল কারাগারে, পরবর্তীতে বেল্লিভো কারাগারে রাখা হয় এবং ২২শে এপ্রিল, ১৮৩১ সালে তাদেরকে এলিস দ্বীপে ফাঁসিতে ঝুলিয়ে মৃত্যুদন্ড কার্যকর করা হয়।
স্যামুয়েল বেল্লামি

ক্যাপ্টেন স্যামুয়েল বেল্লামি (আনু. ২৩ ফেব্রুয়ারি ১৬৮৯ – ২৬ এপ্রিল ১৭১৭) ছিলেন ১৮-শতকের একজন ইংরেজ জলদস্যু। তিনি ব্ল্যাক স্যাম বেল্লামি নামে অধিক পরিচিত। যদিও তার জলদস্যু জীবন এক বছরেরও কম সময় স্থায়ী ছিল, তারপরও তিনি ও তার ক্রুরা কমপক্ষে ৫৩টি জাহাজ লুট করেন। ২৮ বছর বয়সে তার মৃত্যুর পূর্বে তিনি ছিলেন ইতিহাসের সবচেয়ে ধনী জলদস্যু। কেপ কোডের লোককাহিনীতে তাকে ব্ল্যাক স্যাম বলা হয় কারণ তিনি তার লম্বা চুল পিছনে নেওয়ার জন্য এক ধরনের ফ্যাশানেবল পাউডার ও চুলের ব্যান্ড ব্যবহার করতেন। বেল্লামি সবসময় তার লুট করা জাহাজের বন্দিদের ক্ষমা করে দিতেন এবং জাহাজের লোকদের কোন প্রকার ক্ষতি করতেন না। এই চরিত্রের কারণে তিনি প্রিন্স অফ পাইরেট খেতাব অর্জন করেন। তিনি নিজেকে রবিনহুডের সাথে তুলনা করতেন এবং তার ক্রুরা নিজেদেরকে রবিনহুডের লোক বলে পরিচয় দিত।
বেল্লামি ১৬৮৯ সালে ইংল্যান্ডের ডেভনসায়ারের হিটিসলিগে জন্মগ্রহণ করেন। তার পিতার নাম স্টিফেন ও মাতার নাম এলিজাবেথ। সম্ভবত তিনি ছয় ভাইবোনের মধ্যে সবার ছোট ছিলেন। তার মা এলিজাবেথ সন্তান জন্মের সময় মৃত্যুবরণ করেন ও ২৩ ফেব্রুয়ারি, ১৬৮৯ সালে তাকে সমাধিস্থ করা হয়। বেল্লামি যুবক বয়সে নাবিক হিসেবে কর্মজীবন শুরু করেন এবং কেপ কোডে যাত্রা করেন। স্থানীয় লোককাহীনি অনুযায়ী সেখানে তিনি "মারিয়া হেলেট" (উইচ অফ ওয়েলফ্লিট) নামে একজন নারীর সাথে সম্পর্কে জড়িয়ে পরেন।
তিনি শীঘ্রই কেপ কোড ত্যাগ করেন। তিনি ও তার বন্ধু "পালগ্রেভস উইলিয়ামের" (পালসগ্রেভ, পলগ্রেভ, পলগ্রেভস ও পলসগ্রেভ নামেও লিখা হয়।) সাথে ফ্লোরিডা উপকূলে ডুবে যাওয়া একটি স্প্যানীয় বহর থেকে মূল্যবান সাম্রগী সংগ্রহ করতে যাত্রা করেন। এই দুই সমুদ্র অভিযাত্রিক অবশ্য কিছু সাফল্য অর্জন করেন। দুই অভিযাত্রিক পরবর্তীকালে জলদস্যুতা শুরু করেন ও জলদস্যু ক্যাপ্টেন বেঞ্জামিন হর্নিগোল্ডের ক্রু হিসেবে যোগদান করেন। বেঞ্জামিন মারিয়ানি নামে একটি জাহাজের কামান্ডার ছিলেন ও তার ফার্স্ট ম্যাট ছিলেন আরেক বিখ্যাত জলদস্যু এডওয়ার্ড “ব্ল্যাকবিয়ার্ড” টীচ।
১৭১৬ সালের বসন্তে ক্রুরা হর্নিগোল্ডের বিরুদ্ধে অভিযোগ করেন, তিনি ইংল্যান্ডের কোন জাহাজ আক্রমণ করত না। ক্রুরা এটা নিয়ে একটি ভোটগ্রহণ করেন ও তাতে প্রায় অধিকাংশ ক্রুরাই সকল জাহাজ আক্রমণের পক্ষে মত দেন কিন্তু হর্নিগোল্ড এই সিদ্ধান্তের বিরোধিতা করায় মারিয়ানির ক্যাপ্টেন পদ থেকে পদচ্যুত হন এবং তার অনুসারীদের নিয়ে ভেসেল ত্যাগ করেন। এডওয়ার্ড টীচ তখন এই সিদ্ধান্তের কথা জানত না। বাকী ৯০ জন জলদস্যু ক্রু বেল্লামিকে তাদের নতুন ক্যাপ্টেন হিসেবে নির্বাচিত করে।
সুলতানা গ্যালি নামে একটি জাহাজ আটকের পর, অন্যান্য ক্রুদের মতামতের ভিত্তিতে তার বন্ধু পালসগ্রেভ উইলিয়ামকে মারিয়ানির কমান্ডার হিসেবে নিযুক্ত করেন এবং সুলতানাকে তার ফ্ল্যাগশিপ হিসেবে ব্যবহার শুরু করেন। বেল্লামি ও তার ক্রুদের সবচেয়ে বড় সাফল্য ছিল হুয়াইদা গ্যালি আটক। ১৭১৭ সালের মাঝামাঝি সময়ে তিনি হুয়াইদা গ্যালি আটক করেন।
রবার্তো কফরেসি

রবার্তো কফরেসি(ইংরেজি: Roberto Cofresi) (জুন ১৭, ১৭৯১ – মার্চ ২৯, ১৮২৫) ছিলেন পুয়ের্তো রিকোর একজন বিখ্যাত জলদস্যু। তিনি এল পাইরাতা কফরেসি নামে অধিক পরিচিত। ২৯শে মার্চ, ১৮২৫ সালে তার অন্যন্য জলদস্যু ক্রূর সাথে তাকে ফায়ারিং স্কোয়াডে মৃত্যুদন্ড কার্যকর করা হয়। রবিনহুড ইমেজের কফরেসির কিংবদন্তি পুয়ের্তো রিকো এবং সমগ্র ল্যাটিন আমেরিকায় ছড়িয়ে পরে কারণ তিনি ধনীদের কাছ থেকে লুট করে গরিবদের কাছে বিলিয়ে দিতেন। তাকে নিয়ে অসংখ্য কবিতা, গান, বই ও চলচ্চিত্র নির্মাণ করা হয়েছে। ডোমিনিকান প্রজাতন্ত্রের পোয়ের্তো প্লাটার কাছের একটি শহরের নাম তার নামানুসারে "কফরেসি" রখা হয়েছে।
কফরেসি (জন্মনাম: "রবার্তো কফরেসি ইয়ে রামিরেজ ডি অ্যরিল্লানো") পুয়ের্তোরিকার কাবো রুজুতে জন্মগ্রহণ করেন। তার পিতা ফেন্জ ভন কাফরসেইন (১৭৫১-১৮১৪) ছিলেন অস্ট্রিয় বংশদ্ভুত এবং পবিত্র রোমান সম্রাজ্যের মুক্ত নগরী ত্রিস্তাতে জন্মগ্রহণ করেন। পুয়ের্তো রিকোর ইতিহাসবিদ ও বংশবৃত্তান্ত সোসাইটির সদস্য অধ্যাপক "আর্সোলা অ্যাকুস্টার" মতে, ফেন্জ ভন কাফরসেইন অস্ট্রিয়া থেকে ত্রিস্তাতে অভিবাসী হিসেবে এসেছিলেন এবং সেখানে ফেন্জ ভন কাফরসেইন, ফ্রান্সেসকো কনফর্সিন নামে পরিচিত ছিলেন। যখন ফ্রান্সিসকো কনফার্সিন পুয়ের্তো রিকোতে আসেন সেসময়কার অভিবাসীদেরকে ইতালির কর্তৃপক্ষের অনুমতি নিতে হত ও নাম হতে হত ইতালির উচ্চারনের। তিনি কাবো রুজুর ক্যাসল শহরে বসবাস করতেন এবং তার নাম পরিবর্তন করে ফ্রান্সিসকো কফরেসি রাখেন কারণ এটি স্প্যানীয় কর্তৃপক্ষের উচ্চারনে সুবিধা হত।
ফ্রান্সিকো কফরেসির "মারিয়া জার্মানা রামিরেজ ডি আরিল্লানো" নামে এক নারীর সাথে পরিচয় হয় ও তাকে বিয়ে করেন। যার পিতা ছিলেন কাবো রুজু শহরের প্রতিষ্ঠাতা "নিকোলাজ রামিরেজ ডি আরিল্লানোর" চাচাতো ভাই। এই জুটির চারটি সন্তান রয়েছে। তারা হলেন, এক মেয়ে মেয়ে "জুয়ানা" ও তিন ছেলে- "জুয়ান ফ্রান্সিসকো", "ইগনাসিও" এবং সবার ছোট "রবার্তো"। রবার্তো কফরেসির চার বছর বয়সে তার মা মৃত্যুবরণ করেন।
কফরেসি ও তার ভাইবোনেরা স্থানীয় স্কুলে পড়ালেখা করেন। ক্যাসল শহরে বসবাসের কারণে কফরেসি ভাইয়েরা মাঝে মাঝে নাবিক পর্যটকদের সাথে যোগাযোগের সুযগ পান। শহরে আগত নাবিকদের কাছ থেকে গল্প শুনে তারা প্রত্যেকেই সমুদ্রকে তাদের পেশা হিসেবে বেছে নেওয়ার পরিকল্পনা করেন। কফরেসি একটি ছোট নৌকা সংগ্রহ করেন ও এর নামকরণ করেন এল মসকাইটু ("দ্য মসকাইটু")।
কফরেসি কুবো রুজু শহরের এক স্থানীয় মেয়ে "জুয়ান ক্রাইটুফকে" বিয়ে করেন। তাদের দুই জন ছেলে ছিল যারা দুজনেই জন্মের পরই মারা যান। ১৮২২ সালে এই জুটির একটি কন্যা সন্তান জন্ম হয়, তারা মেয়ের নাম রাখেন "মারিয়া বেরনাডা"।
খিল রাজ রেগমি

খিলরাজ রেগমি, ওজিডিবি, ওটিএসপি, (; জন্ম: ৩১ মে, ১৯৪৯) পাল্পা জেলায় জন্মগ্রহণকারী নেপালের বর্তমান মন্ত্রী পরিষদের সভাপতি ও বিশিষ্ট রাজনীতিবিদ। মার্চ, ২০১৩ সাল থেকে তিনি সমঝোতামূলক প্রার্থী হিসেবে নেপালের বর্তমান প্রধানমন্ত্রীর দায়িত্ব পালন করছেন। ২০১৩ সালের শুরুর দিকে বৃহৎ রাজনৈতিক দলগুলো রাজী হওয়ায় স্বলমেয়াদীভিত্তিতে মন্ত্রীপরিষদের সভাপতি হিসেবে নির্বাচন তত্ত্বাবধান ও তদারকীর জন্য তাকে মনোনীত করা হয়। অতঃপর ১৪ মার্চ, ২০১৩ তারিখে প্রেসিডেন্ট রাম বরণ যাদব তাকে শপথ বাক্য পাঠ করান।
এছাড়াও, মে, ২০১১ সাল থেকে নেপালের প্রধান বিচারপতি রামপ্রসাদ শ্রেষ্ঠা’র অবসর গ্রহণের পর প্রেসিডেন্ট যাদব কর্তৃক প্রধান বিচারপতি হিসেবে নিযুক্তি লাভ করেন।
নেপালের পালপা জেলায় রেগমি জন্মগ্রহণ করেন। ১৯৭২ থেকে ১৯৭৪ সালের মধ্যে সুপ্রিম কোর্টে সেকশন অফিসার হিসেবে কর্মজীবন শুরু করেন। তারপর ১৯৭৪ থেকে ১৯৮৫ সময়কালে জেলা হাকিম হিসেবে দেশের বিভিন্ন জেলায় চাকরি করেন। প্রথম শ্রেণীর গেজেটেড কর্মকর্তা ডেপুটি রেজিস্ট্রার হিসেবে ১৯৯১ সাল পর্যন্ত সুপ্রিম কোর্টে মনোনীত হন। পাশাপাশি হাকিম ও মুখ্য হাকিমরূপে নেপালের বিভিন্ন আদালতে শুনানী কার্যক্রম পরিচালনা করেন। ২০০৩ সালে সুপ্রিম কোর্টের বিচারপতি হন। ৬ মে, ২০১১ তারিখে প্রধান বিচারপতি পদে নিয়োগপ্রাপ্ত হন রেগমি। বর্তমানে তিনি সরকারের ভারপ্রাপ্ত প্রধানমন্ত্রীর কার্যাবলী পালন করে যাচ্ছেন। প্রধান রাজনৈতিক দলগুলোর সম্মতিক্রমে নিরপেক্ষ সরকার গঠনকল্পে ভীতিহীন, প্রভাবমুক্ত এবং সমতাসূচক নির্বাচন আয়োজন করাই তার প্রধান দায়িত্ব।
রবিন হুড

রবিন হুড হলেন ইংরেজ লোককাহিনীর একজন বীরত্বপূর্ণ ডাকু, অত্যন্ত দক্ষ তীরন্দাজ ও অসিযোদ্ধা। যদিও কিছু আচরণ তার মূল চরিত্রের অংশ ছিল না, তবুও তিনি ১৯-শতকের প্রথমদিকে পরিচিত হয়েছেন "গরিবের বন্ধু" হিসেবে যিনি তার অনুসারী কিছু ডাকুদের (আউটল) নিয়ে "মেরি ম্যান" নামে একটি দল গঠন করেন যারা ধনীদের কাছ থেকে ডাকাতি ও মালামাল লুট করে গরীবদের মাঝে বিলিয়ে দিতেন। প্রথাগতভাবে রবিন হুড ও তার অনুসারীরা লিঙ্কন সবুজ এক ধরনের কাপড় পরিধান করতেন। এই কিংবদন্তির উৎপত্তি হয়েছিল কিছু আসল ডাকু বা বীর গাথা বা ডাকুদের গল্প থেকে।
রবিন হুড মধ্যযুগীয় সময়ের মধ্যে একটি জনপ্রিয় লোক চরিত্রে পরিণত হন, আধুনিক সাহিত্যেও যেমন, গল্প, নাটক ও চলচ্চিত্রেও তিনি সমান জনপ্রিয়। প্রথমদিককার সূত্রে তাকে মধ্যচাষী বা জমিদারভৃত্য হিসেবে বর্ণনা করা হয় কিন্তু পরবর্তীকালে তিনি একজন অসাধু শেরিফ (শহরের আইন রক্ষক) কর্তৃক তার জমি থেকে বিচ্যুত হন এবং ডাকুতে পরিণত হন।
জনপ্রিয় সংস্কৃতিতে রবিন হুড ও তার দল মেরি ম্যান নটিংহামসায়ারের শেরউড জঙ্গলে বসবাস করতেন যেখানে তার বীরত্বপূর্ণ কাহিনীর অধিকাংশের সূত্রপাত। ১৫-শতকের প্রথমদিকে রবিন হুডকে নিয়ে ৪ লাইনের ছড়া রচনা করা হয় যার প্রথম লাইন ছিল, “রবিন হুড ইন স্কেরউড স্টোড”। যাইহোক, প্রথমদিকের বীরত্বপূর্ণ যুদ্ধ থেকে বেঁচে ফেরা ও প্রথমদিকের উৎস অনুসারে এটা ধারণা করা হয় যে, রবিন হুডের গল্পগুলো বার্ণসডেল (বর্তমান ইয়র্কসায়ার, নটিংহামসায়ার সীমান্ত) এলাকার উপর ভিত্তি করে তৈরি।
চাহিদার স্থিতিস্থাপকতা

চাহিদার‌ স্থিতিস্থাপকতা ()বলতে সাধারণতা: পণ্যের মূল্য বা ভোক্তার আয়ের তুলনায় পণ্যের চাহিদার পরিবর্তনশীলতা বোঝায়। পণ্যের চাহিদা এবং এর মূল্যের মধ্যে ফাংশনাল সম্পর্ক রয়েছে। গণিত বা অর্থনীতির পরিভাষায় চাহিদা পণ্যের মূল্যের ফাংশন। আবার চাহিদা সংশ্লিষ্ট ভোক্তার আয়েরও ফাংশন। অন্যভাবে বলা হয়, পণ্যের মূল্য এবং ভোক্তার আয় পণ্যের চাহিদার নিয়ামক। চাহিদা অনেক কিছুরই ফাংশন হতে পারে। অর্থাৎ, চাহিদার পরিমাণ অনেক কিছুর ওপর নির্ভর করতে পারে। অতঃএব চাহিদার স্থিতিস্থাপকতা এর নিয়ামকসমূহের যে কোনটির ওপর নির্ভর করে। 
চাহিদার মূল্য স্থিতিস্থাপকতা (ইরেজি: Price elasticity of demand)) (E বা PED) হল এমন একটি অর্থনৈতিক স্থিতিস্থাপকতার পরিমাপ যা নির্দেশ করে কোন দ্রব্য বা সেবার মূল্য হ্রাস বা বৃদ্ধি অনুযায়ী দ্রব্য বা সেবাটির চাহিদার পরিবর্তনের প্রকৃতি। 
আলফ্রেড মার্শাল সর্বপ্রথম এই মতবাদের প্রচলন করেন। তার মতে, 
চাহিদা নির্ধারণকারী অন্যান্য বিষয়সমূহ স্থির থাকলে দ্রব্যের দামের এক শতাংশ পরিবর্তনের ফলে দ্রব্য বা সেবাটির চাহিদার যে পরিবর্তন হয় তার মাধ্যমেই এর চাহিদার স্থিতিস্থাপকতা বা স্থিতিস্থাপকতা গুণাঙ্ক পরিমাপ করা হয়। অর্থাৎ,
এখানে formula_2 হল চাহিদার পরিবর্তনের হার এবং formula_3 হল দামের পরিবর্তনের হার।
এই সমীকরন থেকে দেখা প্রাপ্ত মান সাধারনত ঋনাত্বক মান প্রদান করে। কারণ চাহিদা বিধি অনুযায়ী দাম এবং চাহিদার পরিবর্তন পরস্পর বিপরীত।
উদাহরণস্বরূপ বলা যায়, যদি কোন দ্রব্যের দাম ৫% বৃদ্ধি পায় এবং এর ফলে এর চাহিদার পরিমাণ ৫% হ্রাস পায় তাহলে চাহিদার স্থিতিস্থাপকতা হবে -৫%/৫%=-১ ।
বেশিরভাগ দ্রব্যের ক্ষেত্রে যেহেতু স্থিতিস্থাপকতা ঋনাত্বক হয়ে থাকে তাই অনেক অর্থনীতিবিদ এই স্থিতিস্থাপকতার ধনাত্বক বা পরম মান ব্যবহার করে থাকেন।
চাহিদার আয় স্থিতিস্থাপকতা ()) বলতে ভোক্তার আয়ের পরিবর্তনের ফলে সংশ্লিষ্ট পণ্যের চাহিদার পরিবর্তনের হার বোঝায়।
স্থিতিস্থাপকতার গুণাঙ্ক (E) অনুযায়ী চাহিদার ব্যাখ্যা।
২০১৩ পাকিস্তান ক্রিকেট দলের জিম্বাবুয়ে সফর

পাকিস্তান জাতীয় ক্রিকেট দল ২৩ আগস্ট থেকে ১৭ সেপ্টেম্বর, ২০১৩ তারিখ পর্যন্ত জিম্বাবুয়ে সফর করে। সফরে দুইটি টুয়েন্টি২০ আন্তর্জাতিক ক্রিকেট, তিনটি একদিনের আন্তর্জাতিক খেলা এবং দুইটি টেস্ট খেলা অনুষ্ঠিত হয়। সীমিত ওভারের খেলাগুলো হারারে স্পোর্টস ক্লাবে অনুষ্ঠিত হয়েছে। অন্যদিকে টেস্ট ম্যাচ হারারে ও বুলাওয়ের কুইন্স স্পোর্টস ক্লাবে অনুষ্ঠিত হবার সিদ্ধান্ত গৃহীত হয়।
প্রকৃতপক্ষে এ সিরিজটি গত ডিসেম্বরে অনুষ্ঠিত হবার কথা ছিল। কিন্তু ভারতে পাকিস্তান ক্রিকেট দলের সফরের সাথে সময়সূচীর মিল থাকায় দুই দেশের মধ্যকার ক্রিকেটে দ্বি-সম্পর্কীয় উত্তরণের জন্য তা স্থগিত রাখা হয়।
বুলাওয়ের কুইন্স স্পোর্টস ক্লাবে অনুষ্ঠিত হবার কথা থাকলেও ব্যয় সঙ্কোচন নীতি প্রয়োগের ফলে তা হারারেতেই রাখা হয়। দ্বিতীয় টেস্টে জিম্বাবুয়ে জয়লাভ করে। এ জয়টি ছিল ২০০১ সালে ভারত ও পরবর্তীতে বাংলাদেশের বিপক্ষে বিজয়ের পর প্রথম।
জাতির জনক

জাতির জনক হলো কোন ব্যক্তিকে সম্মান প্রদর্শনের জন্য দেওয়া একটি উপাধি; যিনি কোন দেশ, রাষ্ট্র বা জাতি প্রতিষ্ঠার পেছনে গুরত্বপূর্ণ ভূমিকা পালন করেছেন। এক্ষেত্রে একাধিক ব্যক্তি ভূমিকা পালন করে থাকলে তাদের ক্ষেত্রে প্রতিষ্ঠাতা জনক কথাটি প্রযোজ্য হয়ে থাকে।
পাতের পাত্রিয়া (জনপ্রিয়, পাত্রিস পাত্রিয়াই), আবার "প্যারেনস পাত্রিয়াইও" লেখা হয়, ছিল "জন্মভূমির জনক"-এর রোমান উপাধি। এটি প্রথমে সিনেট অফ হিরোস এবং পরবর্তীতে রোমান সম্রাট অনুমোদন দিয়েছিলেন।
অনেক রাষ্ট্রের প্রতিষ্ঠাতা হিসেবে রাষ্ট্রে বিদ্যমান সকল বংশধরদের কাল্পনিক পূর্বপুরুষ হিসেবে মনে করা হয়। যেমন, পর্তুগাল-এর লুসাস, পোল্যান্ড, চেক ল্যান্ডন ও রাস-এর লেক, চেক এন্ড রাস।
হিব্রু বাইবেলে আব্রাহাম (ইবরাহিম), ইসহাক ও ইয়াকুবকে ইসরায়েল ভূমির আক্ষরিক জনক বলে উল্লেখ করা হয়েছে। ইসরায়েলের শিশুরা ইয়াকুবের উত্তরপুরুষ বলে মনে করা হয়।
রাজবংশে রাজাদেরকে প্রায়ই জাতির জনক/জননী বলে উল্লেখ করা হত অথবা কোন পাদ্রীকে জাতির পথপ্রদর্শক বলে উল্লেখ করা হত। অনেক শাসক নিজে নিজেই অনেক উপাধি বা জাতির জনক উপাধি গ্রহণ করেছিলেন যাদের অধিকাংশই তাদের শাসন শেষ হয়ে যাওয়ার সাথে সাথে বিলুপ্ত হয়ে গিয়েছিল। টোগোর শাসক নাসিংবি এদিমা "জাতির জনক", "বড় ভাই" ও "জনগণের পথপ্রদর্শক" উপাধি নিয়েছিলেন। জাইরির শাসক মোবুতো সেসি সেকু "জাতির জনক", "দ্য গাইড", "দ্য মেসিয়া", "দ্য হেমসম্যান", "দ্য লিওপার্ড" ও "দ্য সান প্রেসিডেন্ট" উপাধি ধারণ করেছিলেন। উত্তর উপনিবশ আফ্রিকার অনেক নেতাই স্বাধীনতা যুদ্ধে অবদানের জন্য বা শুধু জনপ্রিয়তা ছিল বলে "জাতির জনক" উপাধি গ্রহণ করেছিলেন। ইওসিফ স্তালিনকে ১৯৪৯ সালের তার জন্মদিনে দ্বিতীয় বিশ্বযুদ্ধের পর জনগনের গনতন্ত্র প্রতিষ্ঠার জন্য জাতির জনক বলে ঘোষণা করা হয়।
"জাতির জনক" উপাধি মাঝে মাঝে রাজনৈতিক প্রতিযোগিতার সৃষ্টি করে। ১৯৭২ সালে বাংলাদেশের সংবিধান বঙ্গবন্ধু শেখ মুজিবুর রহমানকে "জাতির জনক" হিসেবে ঘোষণা করে। মুজিবের কন্যা শেখ হাসিনার নেতৃত্বাধীন বাংলাদেশ আওয়ামী লীগ-এর প্রতিবাদের মুখেও ২০০৪ সালে বিএনপি সরকার এটি অপসারন করেছিল। সেপ্টেম্বর, ২০০৭ সালে স্লোভাকিার সংসদ বিতর্কিত যুদ্ধপূর্ব নেতা আনদ্রেজ লিঙ্কাকে জাতির জনক ঘোষণা করার একটি বিল পাশের কাছাকাছি পৌঁচ্ছেছিল।
ভারতের স্বাধীনতা আন্দোলনের অন্যতম নেতা নেতাজি সুভাষচন্দ্র বসু। স্বাধীনতার পর তৎকালীন কংগ্রেস সরকার মহাত্মা গান্ধীকে জাতির জনক হিসেবে ঘোষণা করলেও নেতাজিকে কোনো রাষ্ট্রীয় স্বীকৃতি দেওয়া হয়নি।
নিম্নোক্ত ব্যক্তিদের এখনও প্রায়ই তাদের নিজ নিজ জাতির "জনক" বলা হয়।
আর্জেন্টিনার জাতীয় সঙ্গীত

আর্জেন্টিনার জাতীয় সঙ্গীত () হল আর্জেন্টিনার জাতীয় সঙ্গীত। গানটির আসল নাম ছিল "মারচা পাত্রিওতিকা" (দেশপ্রেমিক মার্চ) এবং পরবর্তীতে "কানসিওন পাত্রিওতিকা ন্যাসিওলান" (জাতীয় দেশাত্মবোধক গান) এবং পরিশেষে "কানসিওন পাত্রিওতিকা" (দেশাত্মবোধক গান) এ নামকরণ করা হয়। ১৮৪৭ সালে একটি অণুলিপি প্রকাশিত যার নাম ছিল "হিমনো ন্যাসিওলান আর্জেন্টিনো"। গানটি লিখেছেন বুয়েনোস আইরেসে জন্মগ্রহণকারী রাজনীতিবিদ ভিসেন্তে লোপেজ ইয়্য প্লানেস এবং এতে সুর দিয়েছেন স্পেনীয় সুরকার ব্লাস পারেরা। একে মে বিপ্লবের তিন বছর পরে ১১ই মে, ১৮১৩ সালে অফিসিয়াল গান হিসেবে গৃহীত হয়, তাই ১১ই মে হচ্ছে আর্জেন্টিনায় সঙ্গীত দিবস।
নিম্নলিখিত "মারচা পাত্রিওতিকা" (১৮১৩) হচ্ছে আসল সংস্করণ:
নিম্নলিখিত সঙ্গীতটি হচ্ছে ১৯২৪ সালে গৃহীত স্পেনের আধুনিক সংস্করণকৃত জাতীয় সঙ্গীত। এটি স্পেনের বিরুদ্ধে প্রাণবন্ত আক্রমণ ছাড়া।
নিরপেক্ষ রেখা (অর্থনীতি)

ব্যষ্টিক অর্থনীতিতে নিরপেক্ষ রেখা () হল এমন বক্ররেখা যার বিভিন্ন বিন্দু নির্দেশিত দুই বা ততোধিক দ্রব্যের বিভিন্ন সমন্বয় ভোগকারীর নিকট সমভাবে পছন্দসই হয়। এই রেখা বরাবর ভোক্তা প্রতিটি দ্রব্যের ক্ষেত্রেই সমান সন্তুষ্ট থাকে। অর্থাৎ ঐ বক্ররেখার কোন বিন্দুতে ভোক্তার কোন নির্দিষ্ট দ্রব্যের প্রতি বিশেষ আকর্ষণ থাকে না।
এই বক্ররেখার প্রত্যেকটি বিন্দুতে ভোক্তার উপযোগ (সন্তুষ্টি) সমান থাকে।
এজওয়ার্ড প্যরোটো, হিকস, অ্যালেন প্রমুখ অর্থনীতিবিদ ভোক্তার আচরণ এবং চাহিদার প্রকৃতি ব্যাখ্যা করার জন্য এই রেখা প্রবর্তন করেন।
এই বক্ররেখা ভোক্তা আচরণ বিশ্লেষণের একটি অন্যতম পন্থা কারণ এটির সাথে ভোক্তার চাহিদার বিশেষ সম্পর্ক রয়েছে। সাধারনত একটি নিরপেক্ষ রেখা বাম থেকে ডানে নিম্মগামী হয়ে থাকে এবং মূলবিন্দুর দিকে উত্তল হয়ে থাকে। এই রেখা অঙ্কনের সময় ধরে নেয়া হয় যে অন্যান্য বিষয় এবং প্রভাবকসমূহ অপরিবর্তনশীল এবং ধ্রুবক।
সাধারণত দুটি অক্ষে দুটি ভিন্ন দ্রব্যের পরিমাণ বসিয়ে এক একটি সমন্বয় গঠন করার মাধ্যমে নিরপেক্ষ রেখা অঙ্কন করা হয়।
বলিভিয়ানোস, এল হাদো প্রোপিচিও

বলিভিয়ানোস, এল হাদো প্রোপিচিও () (বলিভিয়ান, উপযুক্ত ভাগ্য) হল বলিভিয়ার জাতীয় সঙ্গীত। "হিমনো ন্যাসিওলান দে বলিভিয়া" নামেও অতি পরিচিত। একে ১৮৫১ সালে জাতীয় সঙ্গীত হিসেবে গৃহীত হয়। হোসে ইঞাচিও দে সাহিনেস বলিভিয়ার স্বাধীনতা ঘোষণা এবং প্রথম বলিভিয়ার সংবিধান, উভয়ের একটি স্বাক্ষরকারী গান লিখেছিলেন। সঙ্গীতটি "লেওপোলদো বেনেদেত্তো ভিঞ্চেন্তি" একজন ইতালীয় রচনা করেছেন।
বলিভিয়ার জাতীয় সঙ্গীতের কথা নিম্নরূপ:
জর্ডান রোমেরো

জর্ডান রোমেরো (জন্ম: জুলাই ১২, ১৯৯৬) মার্কিন বালক যে এ যাবৎকালের সর্বকনিষ্ঠ এভারেস্ট বিজয়ী। তার এই যাত্রার সঙ্গী হয়েছিল তার বাবা পল রোমেরো, বাবার বান্ধবী কারণ লান্ডগ্রেন এবং তিনজন শেরপা গাইড। এর আগে ২০০১ সালে ১৬ বছর বয়সে এভারেস্ট জয় করা নেপালের তেমবা শেরি শেরপা সর্বকনিষ্ঠ হিসেবে রেকর্ড গড়ে। মাত্র ৯ বছর বয়সে স্কুলের এক প্রদর্শনীতে আকাশ সমান শৃঙ্গের ছবি দেখেই তার পর্বতে চড়ার নেশাটা চাপে।
১৯৯৬ সালের মে মাসে জর্ডান রোমেরোর জন্ম। তার বাড়ি আমেরিকার ক্যালিফোর্নিয়া অঙ্গরাজ্যের বিগবিয়ারে। বিডি তার বাবা পল রোমেরো এবং মা লেই আনে্ন ড্রেক।
১৬ বছরের বয়সসীমা থাকার কারণে নেপালের অংশ থেকে পর্বতারোহণের অনুমতি মেলেনি তার। তাই চীনের অংশ থেকেই তাকে যাত্রা শুরু করতে হয়। তিব্বতের প্রান্ত দিয়ে আট হাজার আটশ ৫০ মিটার পাড়ি দিয়ে এভারেস্টের চূড়ায় ওঠেন। ২২ মে সকালে এভারেস্টের চূড়ায় উঠে প্রথমেই মায়ের সঙ্গে স্যাটেলাইট ফোনে যোগাযোগ করে রোমেরো।
জর্ডান রোমেরো ২০১১ সালে ডিসেম্বর মাসে মাত্র ১৫ বছর পাঁচ মাস ১২ দিন বয়সে সাত মহাদেশের সর্বোচ্চ সাতটি চূড়া জয় করে ‘সর্বকনিষ্ঠ সেভেন সামিট জয়ী’ হিসেবে স্বীকৃতি লাভ করেছে।
রোমেরো ২০০৭ সালের এপ্রিলে অস্ট্রেলিয়ার সর্বোচ্চ পর্বত মাউন্ট কোজিয়াসকো, জুলাই মাসে রাশিয়ার মাউন্ট এলব্রুস, একই বছরের ডিসেম্বরে আর্জেন্টিনার মাউন্ট অ্যাকঙ্কাগুয়া, ২০০৮-এর জুনে যুক্তরাষ্ট্রের মাউন্ট ম্যাককিনলে, ২০০৯-এর সেপ্টেম্বরে ইন্দোনেশিয়ার কারস্টেনজ পিরামিড জয় করেন।
Now Jordan has a new quest which is to climb the highest point in all 50 US States to inspire nation's youth
অ্যাডেল

আডেল লরী ব্লু অ্যাডকিন্স () এমবিই (জন্ম ৫ মে ১৯৮৮), শুধুমাত্র আডেল হিসেবেই অধিক জনপ্রিয় একজন ইংরেজ গায়ক, গীতিকার, সঙ্গীতজ্ঞ, সঙ্গীত রচয়িতা এবং সঙ্গীতযন্ত্র বিশারদ। আডেল ২০০৬ সালে এক্সএল রেকর্ডিং থেকে চুক্তি প্রস্তাব লাভ করে যখন তার একজন বন্ধু মাইস্পেস নামক সামাজিক যোগাযোগ মাধ্যমে তার একটি ডেমো প্রকাশ করে। পরবর্তি বছর তিনি ব্রিট পুরস্কারের পক্ষ থেকে "সমালোচক পুরস্কার" লাভ করেন এবং বিবিসির পক্ষ থেকে ২০০৮ সেরা সঙ্গীত খেতাব অর্জন করেন। তার প্রথম সঙ্গীত এ্যালবাম "19" ২০০৮ এ প্রকাশিত হয় যা ব্যাপক ব্যবসা সাফল্য এবং সমালোচনা লাভ করে।এই অ্যালবাম বেশ কিছু পুরস্কার অর্জন করতে সক্ষম হয়। 
২০০৯ সালের গ্র্যামী পুরস্কার অণুষ্ঠানে, আডেল নবাগত শিল্পী এবং সেরা নারী পপ কণ্ঠশিল্পীর পুরস্কার অর্জন করেন।
২০১১ সালে আডেল তার দ্বিতীয় এ্যালবাম "২১" প্রকাশ করেন। যা ব্যাপক সমালোচনার সাথে গৃহীত হয় এবং বছরের সেরা এ্যালবাম পুরস্কারসহ তাকে মোট ছয়টি গ্র্যামী পুরস্কার এনে দেয়। 
এই অ্যালবামটির জন্য আডেল ২০১২ ব্রিট এয়ার্ড এবং তিনটি আমেরিকান মিউজিক এওয়ার্ডসহ আরও অসংখ্য পুরস্কার অর্জন করে। এই অ্যালবামটিকে যুক্তরাজ্যে ১৬ বার প্লাটিনাম খেতাব দেয়া হয়।
"ইন্টারন্যশনাল ফেডারেশন অব ফনোগ্রাফিক ইন্ডাস্ট্রি" বর্ণনা অনুযায়ী এই অ্যালবামটি বিশ্বে ২৬ মিলিয়ন কপি বিক্রি হয়।
"21"এর ব্যাপক সাফল্যের অনেকগুলো রেকর্ড গিনেস বুকে উল্লেখিত হয়। আডেলই সর্বপ্রথম যুক্তরাজ্যে এক বছরে ৩ মিলিয়ন কপি অ্যালবাম বিক্রি করতে সক্ষম হন।
আডেলই প্রথম শিল্পী যার ৩টি গান একই সময়ে "বিলবোর্ডের" সেরা ১০০ গানের তালিকার প্রথ ১০টি স্থান করে নেয় এবং প্রথম নারী সঙ্গীতশিল্পী যার দুটি অ্যালবাম বিলবোর্ডের সেরা ৫টি এ্যালবামের মধ্যে স্থান করে নেয়।
"21" যুক্তরাজ্য এবং যুক্তরাষ্ট্রে সবচেয়ে বেশি সময় ধরে তালিকার শীর্ষে থাকা নারী কন্ঠের শিল্পীর অ্যালবাম।
২০১২ এবং ২০১২ সালে "বিলবোর্ড" ম্যাগাজিন আডেল বছরের সেরা শিল্পী হিসেবে ঘোষণা করে।
২০১২ সালে আডেল ভিএই1 প্রনীত সঙ্গীতের সেরা ১০০ নারীর তালিকায় ৫ম স্থান অর্জন করেন এবং টাইম পত্রিকা তাকে বিশ্বের সেরা অণুপ্রেরণা দানকারীদের অন্যতম হিসেবে ঘোষণা করে।
২০১৩ সালে আডেল জেমস বন্ড সিরিজের ২৩তম ছবি স্কাইফল এর থিমসং "স্কাইফলের" জন্য ৮৫ তম একাডেমী পুরস্কার এবং গোল্ডেন গ্লোব সেরা মৌলিক গানের পুরস্কার অর্জন করেন।
Rjjr.ffsv6kzyiy kdh7nj
হোসে দে সান মার্তিন

হোসে ফ্রান্সিসকো দে সান মার্তিন (; ২৫শে ফেব্রুয়ারি, ১৭৭৮ - ১৭ই আগস্ট, ১৮৫০), যিনি হোসে দে সান মার্তিন (আ-ধ্ব-ব: [xoˈse ðe san marˈtin]; ) নামেই বেশি পরিচিত, একজন আর্জেন্টিনীয় জেনারেল এবং স্পেনীয় সাম্রাজ্য থেকে দক্ষিণ আমেরিকার দক্ষিণ অংশের সফল স্বাধীনতা সংগ্রামের একজন প্রথম সারির নেতা ছিলেন। তাঁকে "এল লিবের্তাদোর দে আর্হেন্তিনা, চিলে ই পেরু" (El Libertador de Argentina, Chile y Peru, "আর্জেন্টিনা, চিলি ও পেরুর মুক্তিদাতা") উপাধি দেওয়া হয়েছে। 
সান মার্তিন দক্ষিণ আমেরিকার ইয়াপেইউ শহরে (বর্তমান আর্জেন্টিনার কোররিয়েন্তস প্রদেশের অন্তর্ভুক্ত) জন্মগ্রহণ করেন এবং উচ্চশিক্ষার উদ্দেশ্যে ৭ বছর বয়সে তিনি স্বদেশ ছেড়ে স্পেনের মালাগাতে চলে যান। ১৮০৮ সালে ফ্রান্সের বিরুদ্ধে উপদ্বীপীয় যুদ্ধে অংশ নেওয়ার পর সান মার্তিন স্পেনের কাছ থেকে স্বাধীনতায় বিশ্বাসী সমর্থকদের সাথে যোগাযোগ করেন। ১৮১২ সালে তিনি সমুদ্র পথে বুয়েনোস আইরেসের উদ্দেশ্যে যাত্রা করেন এবং "ইউনাইটেড প্রোভিনেন্স অফ রিও দে লা প্লাতাতে" (বর্তমান আর্জেন্টিনা) সেনাবাহিনীতে কাজ করার আগ্রহ প্রকাশ করেন। "সান লোরেনসো যুদ্ধের" পর ও ১৮১৪ সালে উত্তরের সেনাবাহিনীর কমান্ডিং অফিসার থাকার সময় ইউনাইটেড প্রোভিনেন্সের উত্তর থেকে স্পেনীয়দের পরাস্ত করার জন্য পেরুর ভাইসরয়ালটি দিয়ে একটি বিকল্প পথ ব্যবহারের পরিকল্পনা করেন। এই লক্ষ্যে প্রথম তিনি "আন্দেস সেনাবাহিনী" নামে আর্জেন্টিনার "কাইয়ো প্রোভিনেন্সে" নতুন একটি সেনাবাহিনী প্রতিষ্ঠা করেন। এর সাহায্যে তিনি আন্দেস থেকে চিলি পর্যন্ত নেতৃত্ব দেওয়া শুরু করেন এবং এরই ধারাবাহিকতায় "চাকাবুকো যুদ্ধ" ও "মাইপু যুদ্ধে" (১৮১৮) জয়লাভ করেন। এর ফলস্বরূপ চিলি স্পেনীয় সাম্রাজ্যের শাসন থেকে মুক্তি লাভ করে। এরপর তিনি স্পেনীয়দের আরো কঠোরভাবে আক্রমণের উদ্দেশ্যে পেরুর লিমা নগরীর দিকে যাত্রা করেন।
১২ই জুলাই, ১৮২১ সালে লিমার আংশিক নিয়ন্ত্রণ নেওয়ার পর সান মার্তিনকে পেরুর নিয়ন্ত্রণকর্তা হিসেবে নিয়োগ দেওয়া হয় এবং ২৮ জুলাই সরকারিভাবে পেরুর স্বাধীনতা ঘোষণা করা হয়। ২২শে জুলাই ১৮২২ সালে ইকুয়েডরের আরেক বিপ্লবী সিমোন বোলিভারের সাথে একটি রুদ্ধদ্বার বৈঠক করা হয় এবং বোলিবার স্পেনীয় শ্বাসন থেকে পেরুকে পুরুপুরি মুক্ত করার দ্বায়িত্ব গ্রহণ করেন। সান মার্তিন অপ্রত্যাশিতভাবে দেশ ত্যাগ করেন ও তার সেনাবাহিনীর কমান্ডার থেকে পদত্যাগ করেন, নিজেকে রাজনীতি ও সেনাবাহিনী থেকে ব্যতীত রেখে তিনি ১৮২৪ সালে ফ্রান্সে স্থানান্তরিত হন। ২২শে জুলাই-এর বৈঠকটির পুরু বিষয়বস্তু নিয়ে পরবর্তী সময়ের ইতিহাসবিদদের মাঝে বিতর্ক রয়েছে।
দক্ষিণ আমেরিকার বিখ্যাত বিপ্লবী সিমোন বোলিভারের সাথে সান মার্তিনকেও আর্জেন্টিনা ও পেরুর জাতীয় বীর হিসেবে গণ্য করা হয়ে থাকে। "দ্য অর্ডার অফ দ্য লিবারেটর জেনারেল সান মার্তিন" নামে আর্জেন্টিান সরকারের সব্বোর্চ একটি পদক রয়েছে যা সান মার্তিনকে সম্মান প্রদর্শনের জন্য তার নামই নামকরণ করা হয়েছে।
মহাবিশ্বের ডিজিটাল মানচিত্রাবলী

মহাবিশ্বের ডিজিটাল মানচিত্রাবলী বা ডিজিটাল মহাবিশ্ব হচ্ছে একটি মুক্ত ওপেন সোর্স সফটওয়্যার গ্রহমণ্ডলীর নকশার প্রয়োগ, যা ইলিনয়েস ওপেন সোর্স লাইসেন্সের অধীনে ব্যবহারযোগ্য এবং যা উইন্ডোজ, ম্যাক ওএস (১০.৫ ও এর উপরে), লিনাক্স, অ্যামিগাওএস ৪, আইরিক্স - এ চলবে।
এটি একটি স্বতন্ত্র চতুর্মাত্রিক মহাবিশ্ব পরিদর্শনের প্রয়োগ যা তৈরি হয়েছে প্রোগ্রামযোগ্য পারটিভিউ ডাটা দর্শন দ্বারা এবং এর নকশা করেছেন এনসিএসএ'র স্টুয়ার্ট লেভি।
কেভিন রাড

কেভিন রুড (; জন্ম: ২১ সেপ্টেম্বর, ১৯৫৭) কুইন্সল্যান্ড প্রদেশের ন্যাম্বারে জন্মগ্রহণকারী অস্ট্রেলিয়ার বিশিষ্ট রাজনীতিবিদ। অস্ট্রেলিয়ার প্রধানমন্ত্রীর চলতি দায়িত্বপালন করছেন। পাশাপাশি ২৭ জুন, ২০১৩ তারিখ থেকে তিনি লেবার পার্টি’র দলনেতা হিসেবে রয়েছেন । ২০০৭ থেকে ২০১০ সময়কালেও প্রধানমন্ত্রীর দায়িত্ব পালন করেছেন তিনি। পররাষ্ট্রমন্ত্রী হিসেবে ১৪ সেপ্টেম্বর, ২০১০ থেকে ২২ ফেব্রুয়ারি, ২০১২ তারিখ পর্যন্ত দায়িত্বে ছিলেন।
১৯৪৯ সালে রবার্ট ম্যানজিসের পর প্রথম সাবেক প্রধানমন্ত্রী হিসেবে পুনরায় দপ্তরে ফিরে আসেন। এছাড়াও, দ্বিতীয় লেবার প্রধানমন্ত্রী হিসেবে এ দায়িত্বভার গ্রহণ করেন।
আলবার্ট ও মার্গারেট দম্পতির চার সন্তানের মধ্যে রাড সর্বকনিষ্ঠ সন্তান হিসেবে জন্মগ্রহণ করেন। ইউমান্ডির কাছাকাছি একটি দুগ্ধ খামারে বড় হন। শৈশবে বাতজনিত রোগে জ্বর হয় তার। এরফলে হৃদযন্ত্র ক্ষতিগ্রস্ত হয় ও অস্ত্রোপচারে ভাল্ব পরিবর্তন করতে হয়। খামারে অবস্থানকালীন ঘোড়া ও বন্দুকের ব্যবহার শিখেন যা পরবর্তীকালে তাকে ঘোড়ায় চড়তে ও লক্ষ্যবস্তুতে নিখুঁতভাবে গুলি করতে সহায়তা করে। ১১ বছর বয়সে কাউন্টি পার্টির সদস্য বাবা মারা যান। রাডের ভাষায়, মৃত্যুর দুই থেকে তিন সপ্তাহকাল তাদেরকে নিদারুণ অর্থনৈতিক সঙ্কটে ভুগতে হয়। কিন্তু পরিবারের ভূ-স্বামী বলেন যে রাডদের পরিবার কমপক্ষে ছয় মাস সেখানে অবস্থান করেছেন।
অস্ট্রেলিয়া জাতীয় বিশ্ববিদ্যালয় থেকে আন্তর্জাতিক বিষয়ে অধ্যয়ন করেন। ইংরেজির পাশাপাশি চীনা ভাষায়ও কথা বলতে পারেন রাড। অস্ট্রেলীয় সরকারের কূটনীতিবিদ হিসেবে সুইডেন ও চীনে বসবাস করেন।
কাউন্টি পার্টির সাথে পারিবারিক সম্পৃক্ততা থাকা স্বত্ত্বেও রাড সামাজিক ন্যায়বিচারের পার্টি হিসেবে বিবেচিত অস্ট্রেলিয়ান লেবার পার্টিতে যোগ দেন ১৯৭২ সালে, ১৫ বছর বয়সে। ১১ নভেম্বর, ১৯৯৮ তারিখে প্রতিনিধি সভায় সংসদ সদস্য হিসেবে তার প্রথম বক্তব্য রাখেন। ৪ ডিসেম্বর, ২০০৬ তারিখে অস্ট্রেলিয়ান লেবার পার্টির পক্ষ থেকে লেবার পার্টির নেতাসহ বিরোধীদলীয় নেতার ভূমিকায় অবতীর্ণ হন। জেনি ম্যাকক্লিনের পদত্যাগের পর জুলিয়া গিলার্ড উপ-নেতার আসন দখল করেন। এগারো বছর ক্ষমতায় থাকার পর লেবার পার্টি ২০০৭ সালে ফেডারেল নির্বাচনে জয়ী হয়। এ সময় রাড শ্রম সম্পর্কিত আইনসহ বৈশ্বিক উষ্ণতা বিষয়ে তার ভবিষ্যৎ কর্মপন্থার কথা তুলে ধরেন। ২১ অক্টোবর তৎকালীন প্রধানমন্ত্রী জন হাওয়ার্ডের সাথে টেলিভিশন বিতর্কে অবতীর্ণ হন। এতে অধিকাংশ সংবাদ বিশ্লেষকদের রায়ে তার শক্ত অবস্থানের কথা তুলে ধরা হয়। ৩ ডিসেম্বর, ২০০৭ তারিখে অস্ট্রেলিয়ার গভর্নর জেনারেল মাইকেল জেফ্রি কর্তৃক ২৬তম প্রধানমন্ত্রী হিসেবে শপথ বাক্য পাঠ করেন। প্রধানমন্ত্রী থাকাকালে কিওটো চুক্তিতে তার সমর্থন ব্যক্ত করেন। এ প্রেক্ষিতে ক্ষমতায় অধিষ্ঠিত হবার দিনই এ চুক্তিনামায় স্বাক্ষর করেন। চীনে মানবাধিকার বিষয়ে চীনা ভাষায় বক্তব্য রাখেন। আফগান যুদ্ধে তার সমর্থন ব্যক্ত করেন ও ইরাকের বিদ্যমান পরিবেশ থেকে অস্ট্রেলিয়ার সামরিকবাহিনীর সদস্যদের প্রত্যাহার করেন।
৪ আগস্ট, ২০১৩ সালে ঘোষণা করেন যে, তিনি গভর্নর-জেনারেল কুইন্টিন ব্রাইসের সাথে পার্লামেন্ট হাউজে স্বাক্ষাৎ করেন। এতে সংসদ বিলুপ্তি করে ৭ সেপ্টেম্বরে ফেডারেল নির্বাচন অনুষ্ঠানের কথা ঘোষিত হয়। এ নির্বাচনে লেবার পার্টি পরাজিত হয়। ফলে লিবারেল পার্টি’র নেতা টনি অ্যাবটের শপথ গ্রহণের পূর্ব পর্যন্ত তিনি প্রধানমন্ত্রীর চলতি দায়িত্ব পালন করবেন কেভিন রাড। জোটবদ্ধ দলের পরাজয়ের পর রাড ঘোষণা করেন যে, তিনি লেবার পার্টির দলনেতা থেকে পদত্যাগ করবেন।
১৯৮১ সালে থিরিজ রিনকে বিয়ে করেন রাড। বিশ্ববিদ্যালয়ে অবস্থানকালীন একে-অপরের সাথে পরিচিত হয়েছিলেন। তাদের সংসারে জেসিকা, নিকোলাস এবং মার্কাস নামীয় তিন সন্তান রয়েছে।
|-
লেনডেন পিন্ডলিং

দ্য রাইট অনারেবল স্যার লেনডেন পিন্ডলিং, কেসিএমজি, ওএম, পিসি, জেপি, (২২শে মার্চ ১৯৩০ - ২৬শে আগস্ট ২০০০) হলেন বাহামা দ্বীপপুঞ্জের জাতির জনক। তিনি ১০শে জানুয়ারি ১৯৬৭ সালে সংখ্যাগরিষ্ঠ দলের ও ১০শে জুলাই ১৯৭৩ সালে স্বাধীনতার নেতৃত্ত্ব দিয়েছিলেন। তিনি ১৯৬৫ সাল থেকে ১৯৯৭ সাল পর্যন্ত প্রোগ্রেসিভ লিবারেল পার্টির প্রধান ও ১৯৬৯ থেকে ১৯৯২ পর্যন্ত বাহামার প্রধানমন্ত্রী ছিলেন কিন্তু স্ক্যান্ডালে জড়িয়ে তিনি রাজনীতি থেকে পদত্যাগ করেন। ১৯৮০-র দশকে পিন্ডলিং ও তার দল দুর্নীতি ও মাদক চোরাচালান কেলেংকারিতে জড়িয়ে পড়েন। অর্থনীতির দুরবস্থা কাটিয়ে উঠতে পিন্ডলিং দেশটিকে বৈদেশিক ঋণের বোঝায় জর্জরিত করে দেন। এর ফলে ১৯৯২ সালের সাধারণ নির্বাচনে তিনি রক্ষণশীল ফ্রি ন্যাশনাল মুভমেন্টের হুবার্ট ইনগ্রাহামের কাছে পরাজিত হন।
লেনডেন ইমপেরিয়াল প্রাইভে কাউন্সিলের একজন সদস্য ছিলেন ও রাণী দ্বিতীয় এলিজাবেথ কর্তৃক নাইট হিসেবে ভূষিত হন।
পিন্ডলিং ২২শে মার্চ ১৯৩০ সালে নাসাউ-এর ম্যাসন এডিসনে তার দাদার বাড়িতে জন্মগ্রহণ করেন। তার পিতার নাম আর্নোল্ড পিন্ডলিং ও মতা ভাইওলা পিন্ডলিং। পিন্ডলিং-এর পিতা জ্যামাইকার অধীবাসি ছিলেন যিনি প্রথমদিকে রাজকীয় বাহমা পুলিশ ফোর্সে কন্সটেবল হিসেবে যোগদান করতে বাহামা দ্বীপপুঞ্জে চলে আসেন। লেনডেন নাসাউ-এর ইস্ট স্ট্রিটে বেড়ে উঠেন ও ১৯৪৩-১৯৪৬ পর্যন্ত এলিট সরকারি উচ্চ বিদ্যালয়ে লেখাপড়া করেন। ১৬ বছর বয়সে স্নাতক সম্পন্ন করে তিনি পোস্ট অফিস সেভিং ব্যাংকে করণিকের কাজ নেন। পরবর্তীতে তিনি আইন বিষয়ে অধ্যয়নের জন্য লন্ডন পাড়ি জমান। ১৯৫২ সালে তিনি লন্ডন বিশ্ববিদ্যালয়ের কিং’স কলেজ থেকে ব্যাচেলর অফ ল (এলএলবি) ডিগ্রি অর্জন করেন। ১৯৫৩ সালের ফেব্রুয়ারিতে মিডল টেম্পলে ইংরেজ বারে ওকালতি ও জুন ১৯৫৩ সালে বাহামা বারে ওকালতি করেন।
জর্জ ক্যাডল প্রাইজ

দ্য রাইট অনারেবল জর্জ ক্যাডল প্রাইজ, পি.সি. (জানুয়ারি ১৫, ১৯১৯ - সেপ্টেম্বর ১৯, ২০১১), ছিলেন বেলিজের প্রথম প্রধানমন্ত্রী ও তাকে দেশের স্বাধীনতার প্রধান স্থপতি হিসেবে সম্মান করা হয়। বর্তমানে বেলিজের অধিকাংশ জনগণ তাকে জাতির জনক হিসেবে স্বীকৃতি দিয়েছে।
প্রাইজ বেলিজ শহরে জন্মগ্রহণ করেন, যখন এটি ব্রিটিশ হন্ডোরাসের অধীন ছিল। তার পিতার নাম উইলিয়াম প্রাইজ ও মাতার নাম আইরিন প্রাইজ। তিনি ১৯৪৭ সালে বেলিজ সিটি কাউন্সিলে নির্বাচনের মাধ্যমে রাজনীতিতে প্রবেশ করেন। ব্রিটিশ হন্ডুরান ডলার মূল্যহ্রাস ঘটলে তিনি ও কিছু সাধারণ নাগরিক মিলে পিপল’স কমিটি গঠন করেন। এটি ছিল শান্তিপূর্ণ ও গঠনমূলক বেলিজিয়ান আন্দোলন। ২৯শে সেপ্টেম্বর, ১৯৫০ সালে তিনি পিপল’স ইউনাইটেড পার্টি গঠন করেন। চার দশক তিনি দলটির নেতৃত্ত দিয়ে ব্রিটিশ উপনিবেশ থেকে রাজনৈতিক ও অর্থনৈতিক স্বাধীনতা অর্জন করেন।
দেশের স্বাধীনতায় অনবদ্য ভূমিকা রাখার জন্য সেপ্টেম্বর ২০০০ সালে বেলিজের প্রথম ব্যক্তি হিসেবে প্রাইজকে বেলিজের সব্বোর্চ সম্মান "দ্য অর্ডার অফ ন্যাশনাল হিরো" প্রদান করা হয়। তিনি অন্যান্য ক্যারিবীয় অঞ্চলের ও সেন্ট্রাল আমিরিকার দেশ থেকে একই ধরনের সম্মান অর্জন করেন। ১৯৮২ সালে তিনি "ইমপেরিয়াল প্রাইভে কাউন্সিলের" সদস্য মনোনীত হন।
প্রাইজ ৯২ বছর বয়সে ১৯শে সেপ্টেম্বর, ২০১১ সালে মৃত্যুবরণ করেন। মৃত্যুর প্রায় ৩০ বছর পূর্বে তিনি বেলিজের জনগণকে স্বাধীনতার জন্য একত্রিত করেছিলেন। তার মৃত্যুতে আরো একবার বেলিজের জনগণ একত্রিত হয়েছিল তাদের জাতির জনককে বিদায় দিতে। ২৬শে সেপ্টেম্বর, ২০১১ সালে রাষ্ট্রীয় একটি শেষকৃত্য অনুষ্ঠিত হয় এবং বেলিজ সিটির লর্ড’স রিজ সমাধিতে তাকে সমাহিত করা হয়।
চিলির জাতীয় সঙ্গীত

চিলির জাতীয় সঙ্গীত () হচ্ছে চিলির জাতীয় সঙ্গীত। এটি কানসিওন ন্যাসিওলান (জাতীয় সঙ্গীত) নামেও পরিচিত। জাতীয় সঙ্গীতের দুটি গান এবং দুটি সুরের তিনটি ভিন্ন সংস্করণ রয়েছে। বর্তমান সংস্করণটি রামোন কারণিচার রচনা করেছেন এবং কথা লিখেছেন এউসেবিও লিল্লো, এবং এতে গায়কদলের ছয়টি অংশ রয়েছে।
বেরনারডো ও'হিজ্জিনস এর নেতৃত্বাধীন ১৮১৮ সালে স্পেনের বিরুদ্ধে রক্তক্ষয়ী যুদ্ধের মাধ্যমে স্বাধীনতা অর্জন করার পরে নতুন সরকারের কমিশনে একটি জাতীয় সঙ্গীত গ্রহণ করা হয়। এর কথা লিখেছিলেন আর্জেন্টিনার কবি ও মুক্তিযোদ্ধা বেরনারডো দে ভেরা ইয় পিন্টাদো যা যুদ্ধের সময় গ্রহণ করা হয়েছিল। এটি ১৮২৮ সাল পর্যন্ত চিলির জাতীয় সঙ্গীত হিসেবে ব্যবহারিত করা হয়।
১৮২৮ সাল চিলির জাতীয় সঙ্গীত প্রতিস্থাপিত করা হয়। একে "রামোন কারণিচার" রচনা করেছেন কারণ তিনি তার উদার ধারণা ইংল্যান্ডে নির্বাসিত হয়। এটি ১৮১৯ সালে লেখা হয়েছিল। গান থেকে স্প্যানিশ বিরোধী অনুভূতিতে মুছে ফেলার জন্য প্রতিস্থাপন প্রয়োজন ছিল। ১৮৪৭ সালে, তরুণ কবি "এউসেবিও লিল্লো", "কারণিচার" এর সুরের জন্য একটি নতুন গান লিখেন, তবে তিনি মূল সঙ্গীত থেকে গায়কদলকে দূরে রাখেন।
নিচে সংস্করণটি প্রায়ই বাজানো হয়ে থাকে। এটা পূর্ণ পাচঁ নম্বর সংস্করণ এবং গায়কদলের অনুরূপ:
দুররানি সাম্রাজ্য

দুরারানি সাম্রাজ্য (পশতু: د درانیانو واکمني) সাদুজাই রাজ্য নামেও পরিচিত, ছিল আফগানিস্তানের সর্বশেষ সাম্রাজ্য। ১৭৪৭ সালে কান্দাহারকে রাজধানী করে আহমদ শাহ দুররানি সাম্রাজ্যটি প্রতিষ্ঠা করেন। দুররানি সাম্রাজ্য বর্তমান আফগানিস্তান, উত্তর-পশ্চিম ইরান, পূর্ব তুর্কমেনিস্তান, পাকিস্তানের অধিকাংশ অঞ্চল এবং কাশ্মীর অঞ্চলসহ উত্তর-পশ্চিম ভারত পর্যন্ত বিস্তৃত ছিল। বিভিন্ন উপজাতীয় নেতাদের সাহায্যে আহমদ শাহ দুররানি কুরেশদের কাছ থেকে পশ্চিম থেকে কাশ্মীর, দিল্লীর পূর্ব পর্যন্ত ও আমু দারায়ার কাছ থেকে উত্তর দিক এবং দক্ষিণের আরব সাগর পর্যন্ত সীমানা বৃদ্ধি করেন। আঠারো শতকের দ্বিতীয় অর্ধাংশ পর্যন্ত অটোম্যান সাম্রাজ্যের পর দুররানি সাম্রাজ্য ছিল বিশ্বে মুসলমানদের দ্বিতীয় বৃহত্তম সাম্রাজ্য।
স্থানীয় শাসকদের কাছ থেকে গজনী ও কাবুল দখলের মাধ্যমে আফগান সেনাবাহিনীর বিজয় শুরু হয়। ১৭৪৯ সালে মুঘল শাসক বর্তমান পাকিস্তান ও উত্তর-পশ্চিম ভারতের সার্বভৌমত্ব আফগানদের কাছে সমর্পণ করেন। আহমদ শাহ এরপর "শাহরুখ আফসার" দ্বারা শাসিত হেরতের নিয়ন্ত্রণ নিতে পশ্চিমে যাত্রা করেন। তিনি পরবর্তীতে হিন্দুকুশের উত্তর অংশে তার সেনাবাহিনী পাঠান ও অতিশীঘ্রই বিভিন্ন উপজাতিরা তার সঙ্গে যোগদান করে। আহমদ শাহ চারবার ভারত আক্রমণ করে কাশ্মীর ও পাঞ্জাব রাজ্যের নিয়ন্ত্রণ নেন। ১৭৫৭ সালের প্রথম দিকে তিনি দিল্লী অধিগ্রহণ করেন কিন্তু মুঘলদের নামমাত্র শাসন করার অনুমতি দেন কারণ তারা বুঝে গিয়েছিল দুররানির নিয়ন্ত্রণে পাঞ্জাব, সিন্ধু ও কাশ্মীরসহ ভারতের অধিকাংশ অঞ্চল।
১৭৭২ সালে আহমদ শাহ দুররানি মৃত্যুবরণ করার পর তার ছেলে তিমুর শাহ দুররানি সাম্রাজ্যের শাসক হিসেবে অধিষ্ঠিত হন। তিমুর কান্দাহারের পরীবর্তে কাবুলকে তার সাম্রাজ্যের নতুন রাজধানী হিসেবে ঘোষণা করেন এবং পেশাওয়ারকে শীতকালীন রাজধানী হিসেবে ব্যবহার শুরু করেন। মনে করা হয় দুররানি সাম্রাজ্য থেকেই আধুনিক আফগানিস্তানের জন্ম ও আহমদ শাহ দুররানিকে আধুনিক আফগানিস্তানের জাতির জনক বলা হয়ে থাকে।
১৭০৯ সালে কান্দাহার প্রদেশের ঘিলজি উপজাতির প্রধান মীর ওয়াইস হোতাক সাফাভিদ পারস্যদের কাছ থেকে স্বাধীনতা লাভ করেন। ১৭২২ থেকে ১৭২৫ সাল পর্যন্ত তার ছেলে মাহমুদ হোতাক সংক্ষিপ্ত সময়ের জন্য ইরানের বড় অংশ শাসন করেন এবং নিজেকে পারস্যের শাহ হিসেবে ঘোষণা করেন। যাইহোক, হোতাক রাজবংশ ১৭৩৮ সালে পারস্যের নাদের শাহ আফশার নেতৃত্বে আফশারিদদের দ্বারা ক্ষমতাচ্যুত এবং নির্বাসিত হওয়ার পরে সম্পূর্ণ ভাবে শেষ হয়।
১৭৪৭ সালটি পারস্য এবং মুঘল উভয় সাম্রাজ্য থেকে স্বাধীন একটি আফগান রাজনৈতিক সত্তার সুনির্দিষ্ট উপস্থিতি চিহ্নিত করে। ১৭৪৭ সালের জুলাই মাসে কান্দাহার শহরের কাছে একটি "লোয়া জিরগা" (গ্র্যান্ড কাউন্সিল) শেষ হয় এবং আহমাদ শাহ দুররানিকে আফগানদের নতুন নেতা হিসেবে নির্বাচিত করা হয়, এভাবে দুররানি রাজবংশ প্রতিষ্ঠিত হয়। অন্যান্য প্রতিদ্বন্দ্বীদের চেয়ে ছোট হওয়া সত্ত্বেও আহমাদ শাহের পক্ষে বেশ কয়েকটি অত্যধিক কারণ ছিল। তিনি রাজনৈতিক পটভূমির একটি সম্মানিত পরিবারের অন্তর্ভুক্ত ছিলেন, বিশেষ করে যেহেতু তার বাবা হেরাত গভর্নর হিসেবে দায়িত্ব পালন করেছিলেন যিনি আফগানদের রক্ষা যুদ্ধে মারা যান।
কালি

কালি তরল বা পেস্ট জাতীয় যেটি ইমেজ, টেক্সট, বা নকশা রং করতে ব্যবহার করা হয়। কালি কলম, ব্রাশ, বা পালক দিয়ে ছবি আঁকার বা লেখার জন্য ব্যবহার করা হয়।
প্রাচীনকালে কাদার ওপর দাগ কেটে কিংবা শক্ত কোনো কিছুর ওপর আঁচড় দিয়ে লেখার কাজটা সারা হতো। কিন্তু বর্তমানে কালির ব্যবহার সব কিছু সহজ করে দিয়েছে।
কালি সূত্রে আলাদা হয়, কিন্তু সাধারণত চারটি উপাদান জড়িত:
কালি সাধারণত চার শ্রেণীর অন্তর্গত:
রঙ দ্রুত হয়, কিন্তু আরো ব্যয়বহুল, রঙের কম সঙ্গতিপূর্ণ, এবং ডাইসের চেয়ে পরিসীমা কম। 
প্রথম ঝরনা কলম তৈরি হয় যা জলাধার কলম, মাদ আল মুইজ, মিশরের খলিফার সময় ৯৫৩ খ্রিষ্টাব্দে যা হাত বা জামাকাপড় নষ্ট করবে না।
জলদস্যুতা

জলদস্যুতা বলতে সাধারনত সমুদ্রে সংঘঠিত ডাকাতি বা অপরাধমূলক কর্মকাণ্ডকে বোঝায়। এই পরিভাষাটি অবশ্য স্থলপথ, আকাশপথ বা অন্য কোন বড় জলবেষ্ঠিত অঞ্চলে বা সৈকতে সংঘঠিত অপরাধের ক্ষেত্রেও ব্যবহার হতে পারে। একই ভেসেলে (ছোট জাহাজ) ভ্রমণকারী এক ব্যক্তির বিরোদ্ধে অপর ব্যক্তির সংঘঠিত অপরাধমূলক কর্মকাণ্ড -এর আওতাভুক্ত নয় (যেমন, একই ভেসেলের এক ব্যক্তি অপর ব্যক্তির কাছ থেকে চুরি করলে।)। শব্দটি ঐতিহাসিকভাবে রাষ্ট্রীয় জল সীমানায় অন্য দেশের এজেন্ট (প্রাইভেটিয়ার) বা জলদস্যু কর্তৃক লুণ্ঠেনের জন্য প্রবেশ-এর ক্ষেত্রে ব্যবহার করা হয়েছে।
জলদস্যুতা গতানুগতিক আন্তর্জাতিক আইনের অধীনে একটি নির্দিষ্ট অপরাধের নাম এবং কিছু কিছু রাষ্ট্রে এটি পৌর আইনের অধীন একটি অপরাধের নাম। জলদস্যুতার মতই আরো একটি পরিভাষা হলো প্রাইভেটারিং, প্রাইভেটিয়াররা যুদ্ধকালীন সময়ে বা কৌশলগত কারণে রাষ্ট্র কর্তৃক নিয়োগপ্রাপ্ত হন এবং তার শুধুমাত্র শত্রু দেশের জাহাজই আক্রমণ ও লুট করতেন। কিছু মিল থাকা স্বত্তেও জলদস্যুতা ও প্রাইভেটারিং পরিভাষা দুটি আলাদা।
জলদস্যুতা ঘটনায় নিয়োজিত ব্যক্তিদেরকে জলদস্যু বলা হয়ে থাকে। ঐতিহাসিকভাবে, অপরাধীদের সাধারণত সামরিক ব্যক্তিদের দ্বারা ধরা এবং সামরিক ট্রাইবুনালে বিচার করার চেষ্টা করা হয়েছে। একুশ শতকে আন্তর্জাতিক সম্প্রদায় জলদস্যুদের বিচারের সম্মুখীন করতে অনেক সমস্যার সম্মুখীন হয়।